Strasbourg /Ilijaz Pilav dobio spor protiv BiH / Radio Sarajevo\nStrasbourg / Ilijaz Pilav dobio spor protiv BiH\n09. 06. 2016. u 10:46:00 Radiosarajevo.ba\nSud u Strasbourgu donio je jutros odluku kojom je prihvatio apelaciju Ilijaza Pilava.\nPodnosilac tužbe Ilijaz Pilav, državljanin je Bosne i Hercegovine rođen 1964. godine u Srebrenici u Republici Srpskoj (jednom od dva entiteta koji čine BiH). Njegova tužba odnosi se na činjenicu da mu je zakonski onemogućeno da se natjeće na izborima za člana Predsjedništva BiH. Pilav se izjašnjava kao Bošnjak, pripadnik jednog od konstitutivnih naroda BiH. On je član Stranke za Bosnu i Hercegovinu i obavljao je nekoliko političkih dužnosti u Republici Srpskoj.\nU 2006. godini on je podnio kandidaturu Centralnoj izbornoj komisiji (CIK) za člana Predsjedništva BiH. CIK je odbio njegovu aplikaciju na temelju činjenice da se on izjašnjava kao Bošnjak, što je suprotno odredbi Ustava i Izbornog zakona BiH da predsjednički kandidat iz Repubnlike Srpske mora biti Srbin.\nPilavova žalba protiv te odluke je odbijena, i u septembru 2006. godine Ustavni sud BiH je odbio njegovu ustavnu žalbu. U 2010. godini Pilav je ponovo podnio svoju kandidaturu, koja je još jednom odbijena.\nPILAV: NEMAM ILUZIJA DA ĆE PRESUDA BITI PROVEDENA BRZO\nPozivajući se na član 1 Protokola broj 12 (o općoj zabrani diskriminacije), Pilav se žalio da je ustavnu zabranu koja mu onemogućuje da se kandiduje na izborima za člana Predsjedništva BiH na osnovu njegove nacionalne pripadnosti ravna rasnoj diskriminaciji. On također navodi da je spriječen da glasa za pripadnika vlastite nacionalne zajednice za taj položaj, saopćeno je u četvrtak iz Evropskog suda za ljudska prava.\nBiH je već dva puta izgubila spor pred Evropskim sudom zbog diskriminatornih odredbi Daytonskog ustava, u slučajevima Sejdić - Finci i Azra Zornić protiv BiH.\nTagovi: Dayton sud Ilijaz Pilav\nDoboj / Identificirana žena čije je tijelo izvučeno iz rijeke Bosne\nEvropski sud / BiH prekršila ljudska prava Ilijaza Pilava\nDüsseldorf / Zbog male porcije za iftar: Marokanac zapalio izbjeglički centar


Alijansa za budućnost Kosova - Dnevni list Danas\nPočetna » Alijansa za budućnost Kosova\nAlijansa za budućnost Kosova: Zloupotrebe tokom pandemije\nParlamentarna grupa Alijanse za budućnost Kosova pozvala je danas kosovsko tužilaštvo da započne istragu o slučajevima zloupotrebe tokom pandemije.\nAlijansa za budućnost Kosova (ABK) je danas osudila izjavu visokog predstavnika Evropske unije za spoljnu politiku i bezbednost Žezepa Borela koji u intervjuu medijima sa Zapadnog Balkana nije isključio mogućnost promene granica kao dela sporazuma između Kosova i Srbije.\nAlijansa za budućnost Kosova: Protest protiv ukidanja taksi na srpsku robu\nAlijansa za budućnost Kosova (ABK) najavila je proteste protiv ukidanja taksi na srpsku robu, piše Ljajmi.\nNije postignut dogovor, iako postoji obostrano raspoloženje za predizbornu koaliciju, izjavio je danas lider Alijanse za budućnost Kosova (ABK) i premijer u ostavci Ramuš Haradinaj posle sastanka sa svojim zamenikom u vladi i liderom Socijaldemokratske inicijative (SDIK) Fatmirom Ljimajem.\nAlijansa za budućnost Kosova (AAK) kosovskog premijera Ramuša Haradinaja saopštila je danas da neće imati kandidate za gradonačelnika u opštinama na severu Kosova i ako je Haradinaj, raspisujući lokalne izbore, pozvao sve političke subjekte da na njima učestvuju, javlja RTK pozivajući se na Kohu.\nLider Alijanse za budućnost Kosova: Takse neće biti ukinute\nLider parlamentarne grupe Alijansa za budućnost Kosova (AZBK) Ahmet Isuf izjavio je Srbija sa novcem kosovskih građana vodi kampanju protiv Kosova i da taksa na robu iz Srbije neće biti suspendovana.\nIsufi: Takse neće biti suspendovane\nŠef poslaničke grupe Alijanse za budućnost Kosova (AZBK) kosovskog premijera Ramuša Haradiinaja u Skupštini Kosova Ahmet Isufi izjavio je večeras da taksa na robu iz Srbije neće biti suspendovana, prenosi RTK.


SERVIS MOBILNIH TELEFONA – FIXmobile\nBez obzira da li Vam je potrebna popravka ekrana telefona, zamena stakla, servis usled oštećenja izazvano kvašenja vodom ili Vaš telefon nema mrežu, ne radi tastatura, ne puni, ne pali i ostalih mnogobrojnih kvarova koji mogu da utiču na rad Vašeg telefona, uveravamo Vas da možete biti sigurni da će naši serviseri rešiti svaki od navedenih problema. Takođe, vršimo servis mobilnih telefona za sve brendove, bez obzira da li imate Samsung, Apple, Soni, LG ili bilo koji drugi brend, za naše servisere, nijedan uređaj nije suviše nov ili komplikovan.\nVreme: Vreme servisa i popravke mobilnih telefona zavisi od kompleksnosti kvara, a nakon servisiranja telefon obavezno podleže i testiranju rada onog dela uređaja koji je bio servisiran. Na taj način želimo da utvrdimo da je izvršenim servisom pružena kvalitetna usluga kojom ćete biti zadovoljni. Telefoni se servisiraju na licu mesta tako da je za neke vrste servisa potrebno od nekoliko minuta do par sati. Uobičajeno, najzahtevnije usluge servisa izvršavamo najkasnije do 48h od momenta kada telefon donesete u servis.\nNapomena: Šta god da Vam zatreba, naši serviseri će Vam pružiti savet i dati najbolje rešenje za servis i popravku Vašeg telefona. Na raspolaganju smo Vam za sve vrste nedoumica koje imate o svom uređaju.\nServis mobilnih telefona telefona uključuje:\nZamena display-a, ekrana telefona\nPopravka i zamena čitača SIM kartice telefona\nAžuriranje softvera telefona / tableta\nPopravka punjenja telefona (popravka ili zamena konektora)\nZamena mikrofona i zvučnika telefona\nPrebacivanje imenika i ostalih podataka (backup podataka)\nDekodiranje telefona – putem kodova\nDekodiranje – otključavanje mobilnih telefona\nInstaliranje navigacije na iPhone i Android telefone\nI uklanjanje ostalih kvarova telefona.\nCene: Cene usluge servisa mobilnih telefona možete proveriti putem telefona 011 7470 544 i/ili 066 286 889 ili nas možete posetiti na adresi Braće Srnić 23a, lokal 49; Tržni centar Medaković 3.\nTakođe, možete poslati upit za brzu proveru cene servisa putem prikazanog formulara i u najkraćem roku dobićete povratne informacije.


Ericsson Nikola Tesla osvojio Grand Prix 2010. za odnose sa javnošću\nEricsson Nikola Tesla osvojio Grand Prix 2010. za odnose sa javnošću – Personal magazin\nNa 11. konferenciji hrvatskog udruženja za odnose sa javnošću dodeljene su godišnje nagrade Grand PRix 2010. U kategoriji Odnosi sa javnošću u poslovnom sektoru za velike kompanije Ericsson Nikola Tesla…\nNa 11. konferenciji hrvatskog udruženja za odnose sa javnošću dodeljene su godišnje nagrade Grand PRix 2010. U kategoriji Odnosi sa javnošću u poslovnom sektoru za velike kompanije Ericsson Nikola Tesla je osvojila nagradu za projekt “Obeležavanje 60. godišnjice Ericssona Nikole Tesle“.\nNagrada je kompaniji dodeljena za složeni komunikacijski projekat koji je realizovan povodom 60. godišnjice uspešnog poslovanja. Projekat se sastojao od niza aktivnosti tokom cele godine realizovanih u pet potprojekata: izrada monografije, Ericsson Truck Roadshow, izložba 60. godišnjice u ETK galeriji, centralna proslava obeležavanja 60. godišnjice kompanije, te proslava za penzionere.\nU realizaciji inovativnih sadržaja koji su „korak ispred“ do sada viđenih na ovom prostoru korišćeni su: izrada monografije i filma, hologrami, billboardi, intervjui, PR materijali, oglasi, katalog izložbe, promotivni DVD, mini-site na internetu i intranetu. Primenom integrisane marketinške komunikacije prema svim zainteresovanim stranama u potpunosti su ostvareni ciljevi projekta uz odličanu proporciju uloženog i ostvarenog. Rezultat projekta je snaženje pozicije Ericssona Nikole Tesle, jačanje branda i isticanje tehnološkog liderstva.\nEricsson Nikola Tesla osvojio Grand Prix 2010. za odnose sa javnošću was last modified: October 31st, 2010 by Redakcija\nEricsson-Nikola-TeslaETKGrand PRix 2010odnosi sa javnošćuPR\nŠtampajte ulaznice kod kuće uz novu uslugu Tickets.rs servisa


Život na Marsu nastao mnogo pre nego na Zemlji? – Svet tajni – Vaš putokaz ka istini\nJune 30, 2018 svettajni\n„Naši rezultati pokazuju da su na Marsu mogli da postoje okeani i život mnogo pre nego na Zemlji“, rekao je za AFP Martin Bizaro iz Danskog prirodnjačkog muzeja u Kopenhagenu, koautor istraživanja koje je objavljeno u časopisu Nature.\nPreporuka: Ljudi iz Melanezije nose DNK nepoznatih vrsta\nMarsovo „rano detinjstvo“ otkriveno je zahvaljujući analizi njegovog metorita NWA 7034, koji je pronađen u pustinji Sahari, a koji je nazvan „Crna lepotica„.\n„Iz toga smo zaključili da se površina Marsa veoma brzo kristalizovala: već 20 miliona godina nakon Sunčevog sistema– koji je nastao pre 4.567 milijarde godina – Mars je imao čvrstu koru koja je bila pogodna za nastanak okeana i života“, rekao je Bizaro.\nOvi rezultati se umnogome razlikuju od „postojećih modela po kojima je solidifikacija planeta trajala 100 miliona godina“.\n„Ovi novi podaci znatno proširuju vremenski okvir u kojemu je moglo biti života na Marsu“, zaključio je.\nMisterija najopasnije reke na svetu: Ko uđe u nju ne izlazi\nStrateški planovi Agende 21 – Brisanje istorijskog pamćenja čovečanstva


Početna > O osnivaču SCS\nMipljenje drugih o nama\nUniverzitet Singidunum, lider u visokom obrazovanju na prostoru Republike Srbije, vođen idejom da se učenicima obezbedi sredina koja će ih na pravi način motivisati da uče i da stvaraju, osnovao je SREDNjOŠKOLSKI CENTAR SINGIDUNUM.\nUniverzitet Singidunum sa skoro dvadesetogodišnjim iskustvom u obrazovanju, potvrđenim kvalitetom, savremenim nastavnim planovima i programima, metodama učenja koje se primenjuju u razvijenim univerzitetskim centrima, ima za cilj da osposobi mlade ljude da budu konkurentni na tržištu i spremni da se uključe u savremene poslovne tokove.\nCeneći mlade ljude i imajući u vidu važnost obrazovanja, obrazovni sistem Singidunum otvorio je mogućnost da se od srednje škole u Srbiji može ostvariti kvaliteno školovanje u najboljim uslovima.\nUniverzitet Singidunum je prvi privatni univerzitet koji je akreditovan po novom Zakonu o visokom obrazovanju. Danas na Univerzitetu Singidunum studira više od 10.000 studenata. Nastava se realizuje u 17.000 m² kvalitetnog prostora opremljenog potrebnom računarskom i internet infrastrukturom, audio-video i drugom opremom neophodnom za savremenu realizaciju nastavnih aktivnosti. Univerzitet raspolaže sa 20 amfiteatara, 50 sala za predavanja i 14 računarskih sala. Univerzitet je izgradio uspešnu saradnju sa visokoškolskim institucijama iz Evrope i SAD-a, kao i partnerstvo sa vodećim predstavnicima poslovnog sveta Republike Srbije.


O nama - Prezident Ivanjica\nKvalitet usluga na prvom mestu\nSala za proslave „Prezident“ se nalazi u Ivanjici, u naselju Senjak. Naša svečana sala Vam nudi mogućnost da Vaš poseban dan učinite još lepšim i nezaboravnim za Vas i Vaše goste. Kao jedna od najelegantnijih i najlepše uređenih sala za venčanja i svadbe, „Prezident“ sala, svojim izgledom zadovoljava najviše kriterijume budućih mladenaca.\nU septembru 2016. godine svečano je otvorena naša sala opremljena po najnovijim standardima. Naša sala je posebna zato što negujemo duh domaćinske tradicije i pružamo jedinstvenu priliku da na neko vreme zaboravite brige i svakodnevnu užurbanost. To postižemo porodičnom, toplom atmosferom i najukusnijom hranom. Želimo da vam pružimo nezaboravno iskustvo, za šta će se pobrinuti naše posvećeno i vedro osoblje. Ukoliko želite da u miru uživate u najkvalitetnijoj hrani, piću i muzici, sala “Prezident” je pravo mesto za Vas. U našoj sali za svečanosti možete obeležiti manje proslave, koje se slave u krugu najbližih ljudi – poput krštenja i rođendana.\nObogaćeni brojnim pozitivnim iskustvima naših zakupaca stičemo dodatnu motivaciju za unapređenje naše usluge i opreme. Postarali smo se da otklonimo i najsitnije nedostatke kako u organizacionom smislu, tako i u smislu ulaganja u savremenu opremu kojom smo obezbedili našim gostima nezaboravne trenutke kojih će se uvek rado sećati.


Konkurs za stažiranje – Centar za građansko obrazovanje\nCentar za građansko obrazovanje (CGO) raspisuje konkurs za VI generaciju stažista/kinja. Program stažiranja traje dva mjeseca, od 23. oktobra do 23. decembra 2017. godine, sa mogućnošću produženja saradnje po različitim osnovama.\nBudu dio organizacije konferencija, seminara, radionica, tribina, festivala, i drugih događaja u oblasti demokratije, evropskih integracija, ljudskih prava i aktivnog građanstva;\nŽele da pomognu u realizaciji inicijativa za dobro zajednice u kojoj živimo.\nKonkurs je otvoren do 15. oktobra 2017. godine, a prijave (biografija + motivaciono pismo) se šalju na info@cgo-cce.org, sa naznakom „PRIJAVA ZA STAŽIRANJE”. Ukoliko se prijavljujete za dva ili više programa, brojevima od 1 do 3 naznačite prioritete.\nSveštenici da ne budu iznad Ustava


DODIK ĆE ZAMOLITI VUČIĆA DA DEO VAKCINA DODELI SRPSKOJ: "Srbija može da bude lider u vakcinaciji stanovništva" | Najnovije vesti - Srbija danas\n19.01.2021. • 11:50 SrbijaDanas/Nezavisne\nDODIK ĆE ZAMOLITI VUČIĆA DA DEO VAKCINA DODELI SRPSKOJ: "Srbija može da bude lider u vakcinaciji stanovništva"\nDodik će danas poslati pismo Vučiću sa molbom da deo vakcina prosledi Srpskoj\nPredsedavajući Predsedništva BiH Milorad Dodik izjavio je da će danas zamoliti predsednika Srbije Aleksandra Vučića da deo vakcina protiv virusa korona dodeli Republici Srpskoj.\nJUTROŠNJI POTRES NA BANIJI BIO RAZORAN Gradonačelnik Petrinje: "Palo je sve što je još imalo da padne"\nZAGREB U PROBLEMU, NEMAJU DOVOLJNO VAKCINA: Odložena imunizacija stanovništva\n- Danas ću poslati pismo Aleksandru Vučiću i zamoliti ga da jedan deo količine vakcina dodeli Republici Srpskoj, kako bi i Srpska počela s vakcinacijom. Smatram da je to neophodno, imajući u vidu da je ovde sve izraženiji interes određenog broja ljudi za vakcinaciju - istakao je Dodik.\nOn je naglasio da je Srbija, u kojoj je danas počela masovna vakcinacija stanovništva, na najbolji mogući način obezbedila vakcine protiv virusa korona, te da se očigledno nije oslanjala na kolektivne nabavke kao što je slučaj sa BiH.\n- Republika Srpske je uplatila više od šest miliona KM za vakcine putem zajedničkog programa posredstvom institucija BiH, a te vakcine još ne stižu niti ima naznake kada će stići - rekao je Dodik.\n"Sistem Kovaks je očito u kolapsu"\nDodik smatra da je od zemalja, koje su uspele da vakcinišu značajan deo svog stanovništva, krajnje nekorektno da se na ovaj način odnose prema zemljama kao što je BiH.\nOn je naglasio da uspeh koji je Srbija postigla u vezi s obezbeđivanjem različitih vakcina i opštu vakcinaciju u koju kreće danas svakako je ogroman i u tom pogledu može da bude zemlja lider.\nDodik je istakao da je sistem "Kovaks" očigledno u kolapsu, te da niko nema informacije kada će vakcina stići u BiH.\n- O tome može samo da se nagađa, daju se okviru koji su široki i veliki. Mislim da to nije pošteno prema BiH i svim njenim građanima. Neuspeh u tome govori koliko su te zajedničke nabavke bile pogrešna priča - ocenio je Dodik.\nSrpski član i predsedavajući Predsedništva BiH smatra da je na ovaj način onemogućeno da se različiti faktori i subjekti u Republici Srpskoj, poput resornog ministarstva, pojave kao kupac vakcina.\n- Umesto toga, natjerali su nas u taj zajednički program, koji uopšte ne funkcioniše i predstavlja branu za uspešnu nabavku vakcina - zaključio je Dodik.\nkoronavirus Dodik Vučić Srbija vakcinacija imunizacija kovid Korona


Prihvatilište za žene i decu žrtve nasilja u porodici i žrtve trgovine ljudima – „sigurna kuća“ – Centar Most\nPrihvatilište za žene i decu žrtve nasilja u porodici i žrtve trgovine ljudima – „sigurna kuća“\nNaslovna strana Prihvatilište za žene i decu žrtve nasilja u porodici i žrtve trgovine ljudima - „sigurna kuća“\nKAKO DO „SIGURNE KUĆE?\nOsnovni kriterijum za prijem žene u Sigurnu kuću je postojanje fizičkog, seksualnog, psihičkog, ekonomskog nasilja ili sumnja da su žena ili njena deca žrtve trgovine ljudima.\nSigurna kuća je vid privremenog smeštaja sa ciljem da se ženama i deci pruži zaštita i podrška u izlasku iz nasilja. Sigurna ženska je u funkiciji zaštite žena (sa ili bez dece) i obezbeđivanja izmeštanja žrtve/žrtava iz okruženja u kojem je postojalo nasilje.\nCilj jeste da se ženama omogući da se vrate uobičajenom načinu života u zajednici i da im se pruži mogućnosti da organizuju i žive život bez nasilja.\nU Sigurnoj kući ženama i deci je omogućen boravak najduže do šest meseci.\nTokom tog boravka žene i deca se upoznaju sa drugim članovima kuće, životnim prostorom i okruženjem.\nU atmosferi sigurnosti, prihvatanja i podrške pruža im se mogućnost da se opuste, odmore, okrepe, dobiju pažnju i urgentnu pomoć koja im je potrebna (medicinska, psihološka i druga vrsta pomoći).\nKorisnicima sigurne kuće obezbeđen je smeštaj, hrana, pribori za ličnu higijenu, po potrebi odeća i obuća, po potrebi medikamenti prepisani od strane lekara, knjige, školski pribor i dr.\nKorisnici se postepeno upoznaju sa potrebama i zahtevima organizovanja svakodnevnog života. Takođe se detaljnije upoznaju sa vrstom i načinom pružanja stručne pomoći, koja se organizuje u okviru Sigurne kuće i koju mogu da koriste kroz individualni i grupni rad, različite kreativne radionice ili edukacije, u zavisnosti od materijalno tehničkih mogućnosti Sigurne kuće i ličnih afiniteta, kao i pomoć u povezivanju sa drugim institucijama koje su od značaja u rešavanju njihovih problema (sud, pravno savetovanje, Centar za socijalni rad, zdravstvene ustanove, škola, policija i dr.).\nU slučaju školskog deteta (uz dozvolu majke) škola se upoznaje sa aktuelnom porodičnom situacijom i činjenicom boravka u Sigurnoj ženskoj kući. Ukoliko su korisnici sa druge teritorije i za to postoje uslovi (odnosno nema bezbedonosnih rizika ili je rizik nizak) deca nastavljaju redovno školovanje dok žena može nastaviti odlazak na posao posle perioda adaptacije i oporavka.\nTokom boravka korisnice u Sigurnoj kući periodično se analiziraju postignuti rezultati i donosi odluka da li je neophodno produžiti boravak. Uz procenu stručnog tima može biti smeštena u uslugu Produženog stanovanja ukoliko ispunjava uslove i za tim postoji potreba.\nZaposleni u sigurnoj kući\nU Sigurnoj kući zaposleno je pet stručnih radnika ( dva psihologa, pedagog i dva socijalna radnika) kao i dva saradnika koji su zaduženi za snabdevenost svim potrebnim namirnicama i proizvodima kao i za pomoć pri obavljanju svakodnevnih životnih aktivnosti.


Sportske.net - Ubedljiva i Zvezda, sad sledi ono pravo!\nU pravoj sportskoj atmosferi u kragujevačkom ''Jezeru'', pred oko 2.500 gledalaca, Crvena zvezda je bez većih problema savladala novosadsku Vojvodinu i izborila plasman u polufinale Kupa Radivoja Koraća.\nEfikasna igra jedno je od obeležja ekipe Crvene zvezde ove sezone, a u tom stilu su beogradski crveno-beli započeli i učešće na završnom turniru Kupa Radivoja Koraća protiv Vojvodine.\nRaspoloženi Demarkus Nelson predvodio je po efikasnosti Crvenu zvezdu u prvom poluvremenu, a sasvim solidan utisak ostavio je i novajlija Samardžiski koji se sve bolje uklapa u ekipu Vlade Vukoičića.\nZvezda je prvi put do dvocifrene prednosti stigla u sedmom minutu, kada je Nelson pogodio za 22:12. Do kraja prve četvrtine odličnih 27 poena Beograđana, za vođstvo od 27:20.\nStečenu prednost košarkaši Crvene zvezde održali su i u drugoj četvrtini, a jedini značajniji odgovor Novosađana bila je serija 7:0 polovinom druge četvrtine, kada su od 40:28 stigli na 40:35.\nIpak, posle Vukoičićevog tajm-auta, bilo je primetno da Zvezda ''dodaje gas'' i na poluvreme odlazi vođstvom od devet poena viška - 51:42.\nNi treća deonica nije donela ništa novo kad je u pitanju odnos snaga na parketu. Zvezda je stigla na sigurnih ''plus 15'' - 75:60 na ulasku u poslednju deonicu, pa je trener Vukoičić mogao da ukaže priliku svim raspoloživim igračima i neke adute sačuva za polufinalni duel sa kragujevačkim Radničkim.\nU poslednjoj četvrtini imali smo prilike da vidimo sve atraktivnije poteze razigranih Zvezdinih košarkaša, pa njihovi navijači, koji su bučnom podrškom davali ton atmosferi u ovom meču, mogu uz veliku dozu optimizma da dočekaju mečeve odluke u borbi za ''Žućkovu levicu'' - 97:72 na kraju.\nDemarkus Nelson sa 19 i Igor Rakočević sa 17 poena bili su najefikasniji u ekipi Crvene zvezde, dok je Marković bio bolji od ostalih u redovima Novosađana sa 22 poena.


Predlog prodaje PKB - gubljenje nacionalnog suvereniteta\nProfesor Poljoprivrednog fakulteta u Zemunu, Miladin Ševarlić izjavio je da danas da je Poljoprivredna korporacija Beograd (PKB) najveća kompanija agrobiznisa u Evropi, da zato mora da bude pod posebnom pažnjom države i javnosti i da se vidi šta je javni interes u prodaji te kompanije.\nOn je na konferenciji za novinare koju su organizovali Samostalni i Nezavisni sindikat PKB-a kazao da još nije sasvim jasno šta je javni interes i zašto Grad Beograd treba da prodaje PKB, za koji je, kako je rekao, i bivši predsednik Svetske banke kazao da ni u Americi nema takvog primera.\nŠevarlić je naglasio da bi na osnovu modela koji Grad Beograd predaže, sve agrobiznis kompanije u Srbiji koje su predmet privatizacije, trebalo da prodaju lokalne samouprave na čijoj su one teritoriji.\n"Slažem se da PKB treba da doživi promene, ali ne na ovakav način. Samo oni koji ne znaju ništa o agro biznisu ili možda imaju neke druge namera, mogu da predlože ovakav način privatizacije", kazao je Ševarlić.\nPo njegovim rečima, ukoliko se PKB privatizuje na predloženi način, Srbija može da se oprosti od celokupne proizvodnje semena što je ocenio kao "uništavanje semena života".\nPomoćnik gradonačelnika Beograda Borko Milosavljević najavio je ranije za septembar javni poziv za kupovinu dela zemljišta PKB-a i rekao da se prodaje deo poljoprivrednog zemljišta i stočni fond, a da je cilj te odluke poboljšanje proizvodnje u PKB-u, jer ta korporacija beleži minus iz meseca u mesec.\nŠevarlić je rekao da ukoliko država želi da nešto proda, to treba da bude nekorišćeno poljoprivredno zemljište, ali se za to niko ne interesuje jer su veliki troškovi za pripremu takvog zemljišta za ponovno korišćenje. On je zato ukazao da bi se pri razmatranju otuđenja zemljišta PKB-a, trebalo zapitati koliko je samo koštalo pretvaranje Pančevačkog rita u plodno zemljište.\n"Predlog prodaje PKB-a je primer gubljenja nacionalnog suvereniteta. Nijedna vlast u svetu ne bi dozvolila da se na predloženi način prodaje nešto ’na tacni’, u blizini glavnog grada i što omogućava prehrambenu sigurnost", kazao je on.\nŠevarlić je naglasio da bi se privatizacijom PKB-a zbog njegove veličine praktično onemogućio uticaj države na kreiranje agrarne politike, posebno za proizvodnju goveda i svinja.\nPredstavnici Samostalnog i Nezavisnog sindikata PKB-a iz Padinske Skele izjavili su danas da se protiv PKB vodi negativna kampanja i iznose neistine da bi se opravdala najavljena prodaja.\nOni su na konferenciji za novinare kazali da nisu tačne tvrdnje o tome da PKB posluje s gubitkom, već je 2014. dobit te kompanije bila 230 miliona dinara iako iz gradskog budžeta korporacija nije dobila ni dinara. PKB i sada posluje pozitivno i izdržava se isključivo od svog rada, rekli su sindikalci.\nPo njihovim ocenama, model privatizacije koji je predloži Grad Beograd najviše šteti budućnosti zaposlenih u PKB i njihov zajednički stav je da država treba da ostane većinski vlasnik PKB-a (51 odsto), da se besplatne akcije podele zaposlenima, a ostatak da se iznese na tržište. Rekli su i da nemaju ništa protiv toga da država postavi stručni menadžment.\nProfesor Ekonomskog fakulteta u Beogradu Ljubodrag Savić kazao je da PKB u svakoj varijanti treba da ostane u većinskom vlasništvu države, ali i da ta kompanija nema nikakve šanse ako ostane samo primarni proizvođač.\nAgroekonomista Milan Prostran je kazao da PKB ne trebe prodavati na brzinu u uslovima krize javnih finansija, dodavši da bi po njegovoj oceni od jednog dela PKB-a trebalo napraviti naučno-istraživački centar, dok bi drugi deo trebalo da ima komercijalnu svrhu.\nProstran je kazao da je iskustvo Srbije s privatizacijom negativno, i da je u tom procesu poljoprivreda prošla najgore od svih, iako je to, kako je rekao, "najrealniji sektor privrede".\nOn je kazao da bi Srbija trebalo da iskoristi pozitivne primere, među kojima Mađarske i Hrvatske, u vezi sa velikim poljoprivrednim kompanijama.\nAnalitičar Đorđe Vukadinović kazao je da je prodaja PKB pitanje od nacionalnog značaja i da, po starim običajima, "ako neko nije lud ili je kockar, zemlju prodaje samo ako ga je snašla neka velika nevolja".\nOn je ocenio da se samo izmišljaju ekonomski argumenti za prodaju PKB, i to ocenio kao "uvredu za zdrav razum".\nPKB iz Padinske Skele zauzima ukupno 30.000 hektara i obrađuje 22.000 hektara.\nGradonačelnik Beograda Siniša Mali izjavio je ranije da PKB iz Padinske Skele nije profitabilno preduzeće i da duguje 60 miliona evra, te se zato ide na privatizaciju. Naglasio je da se neće prodavati građevinsko zemljište te firme, i rekao da će biti maksimalno zaštićena prava oko 2.000 zaposlenih u PKB-u.


Aleksandar Vučić i Hašim Tači, ilustrativna fotografija\nEvropska strana je najavljivala intenzivnu "završnu" fazu u pregovorima Beograda i Prištine, te je 2018. godina u Briselu smatrana "godinom dijaloga u punoj brzini".\nOdnosi Srbije i Kosova, u okviru pregovora koji imaju za cilj normalizaciju, su u nekoliko navrata bili na nizbrdici. Nedavno je došlo do kulminacije, s tim da budućnost celog procesa ostaje nepoznata, kako u smislu nastavka dijaloga, tako i u smislu postizanja očekivanog istorijskog sporazuma između dvojice predsednika.\nNedavna odluka kosovske Vlade da uvede tarifu na robu uvezenu iz Srbije (i iz BiH) je izazvala novu tenziju u ionako zategnutim odnosima između Prištine i Beograda. Predsednik Srbije Aleksandar Vučić je kazao da će se vratiti za pregovarački sto jedino kada Vlada u Prištini povuče odluku. Pored velikog pritiska iz Brisela da povuče odluku, kosovska vlada je otišla korak dalje, i povisila tarifu na 100 odsto, što je dodatno otežalo celokupnu situaciju.\nSa druge strane, Kosovo je još jednom doživelo neuspeh u nastojanjima da postane članica u međunarodnim organizacijama. U utorak je odbijen zahtev za prijem zemlje u Interpol. Prištinski političari su za neuspeh direktno optužili beogradske vlasti i njihovu kampanju protiv prijema Kosova u ovu organizaciju.\nZaoštrena retorika na relaciji Beograd-Priština, u svetlu nedavnih događaja, otežava nastojanja evropske strane da ubrzo postigne sporazum o sveobuhvatnoj normalizaciji odnosa između Kosova i Srbije.\nEvropska unija smatra da bez obzira na sve, kako Srbija tako i Kosovo, moraju ispuniti obaveze prema dijalogu. Maja Kocijančič, portparolka visoke predstavnice EU Federice Mogherini, je upozorila da je "normalizacija odnosa direktno povezana sa konkretnom perspektivom za aspiracije u EU".\n"Kako je visoka predstavnica Federica Mogherini naglasila nakon posljednjeg sastanka na visokom nivou, održanog 8. novembra, Kosovo i Srbija moraju obezbediti okruženje koje pogoduje dijalogu i da se uzdrže od reči, akcija i mera koje su u suprotnosti sa duhom normalizacije", izjavila je Kocijaničič.\nMeđutim, poznavaoci prilika smatraju da će poslednja dešavanja imati ozbiljne posledice u procesu dijaloga.\nKristof Bender iz Instituta ESI (European Stability Initiative) je mišljenja da su poslednjim postupcima stvari izmakle, te da se smanjuju šanse da dođe do dogovora.\n"Problemi sa CEFTA kao i neuspeh Kosova da se priključi Interpolu, potvrđuju da ne postoji poverenje među političkim liderima Kosova i Srbije. U takvim okolnostima postizanje bilo kakvih opipljivih rezultata i njihovog pravilnog sprovođenja izgleda vrlo malo verovatno", tvrdi Bender.\nIgor Solteš, poslanik u Evropskom parlamentu i izveštač za Kosovo u ovoj instituciji, smatra da će vreme pokazati kakve će posledice imati poslednji postupci.\n"Naravno, nije dobro da jedna zemlja deluje protiv druge na bilo koji način, jer takvo ponašanje svakako ne utiče pozitivno na odnos između njih. Iskreno se nadam da će se razgovori između Prištine i Beograda nastaviti i da će dijalog pomoći njima da pronađu rešenje prihvatljivo za obe strane koje će biti u skladu sa međunarodnim zakonom", ocenio je evroposlanik Igor Šoltes.\nNe zna se kad bi moglo doći do novog susreta Tačija i Vučića: Maja Kocijančič\nU ovom trenutku nema nikakvih naznaka kada će se nastaviti razgovori na nivou predsednika. Prema Maji Kocijančič, visoka EU predstavnica Mogherini, je u kontaktu sa njima, kako bi zakazala novi datum za sledeći susret "čim se za to ukaže prilika i kada obe strane budu spremne".\nJoš pre radikalnih koraka - Vlade Kosova u povećanju tarife na 100 odsto ili angažovanja vlasti Srbije u onemogućavanju prijema Kosova u Interpol - bilo je jasno da su male šanse da će do susreta doći u skorijoj budućnosti.\nNaime, svaka predsednička runda je bila okružena napetom atmosferom, a prema saznanjima RSE, poslednji sastanak Aleksandra Vučića i Hašima Tačija je bio posebno "zategnut".\n"Oni (Tači i Vučić) su međusobno razmenili teške reči", objasnio je jedan izvor opisujući atmosferu u toku susreta koji je održan 8. novembra.\nViše evropskih diplomatskih izvora je čak podvuklo da se prvi put desilo da učesnici nisu na kraju razgovora potvrdili da će se ponovo sastati.\nU svetlu mogućnosti da Srbija u decembru ne otvori nova poglavlja u pristupnim pregovorima (zbog stanja u polju vladavine prava) još je manja verovatnoća da će ubrzo doći do novog susreta dvojice predsednika. Susreti na nivou predsednika su se uvek podudarali i sa trenutkom kada je Srbija očekivala nastavak pristupnih pregovora sa Evropskom unijom, budući da je normalizacija odnosa sa Kosovom jedan od ključnih uslova u pristupnom procesu Srbije. U junu su se predsednici čak sastali neradnog dana (u nedelju), samo dan pre međuvladine konferencije kada je Beograd trebao da da otvori nova poglavlja sa Briselom.\nOsim zaoštrene atmosfere na terenu, i u kabinetu pomagačice u dijalogu postoji obeshrabrenje oko celog procesa. Ima i naznaka da je i Federica Mogherini, prema rečima ljudi bliskih njoj "izgubila strpljenje jer smatra da je angažovanje postalo uzaludno".\nNaime, Mogherini je na završetku njenog mandata i razmišlja o budućoj političkoj karijeri. Sporazum između Srbije i Kosova je trebao da predstavi vrhunac njene karijere u institucijama EU. Kako postaje sve izvesnije da u ovim okolnostima ne može doći do sporazuma u očekivanom roku (kraj 2018 - početak 2019) tako i Mogherini gubi interes da se aktivnije bavi ovim projektom koji je obeležio ceo njen petogodišnji mandat na čelu evropske diplomatije.


Volontiraj u Rusiji, i doživi nezaboravno iskustvo! | ICT Časopis\nPočetna /Volontiraj u Rusiji, i doživi nezaboravno iskustvo!\nVolontiraj u Rusiji, i doživi nezaboravno iskustvo!\nPostavio Tanja Ilić , 4. August 2015 - 19:22\nU sklopu programa izdvajamo projekat „Young & Perspective“ u Rusiji, u gradovima Moskva, Samara i Sankt Peterburg. Cilj samog projekta jeste podizanje svesti mladih o njihovom razvoju, otkrivanju liderskog potencijala, i otkrivanje načina kroz koje mogu da utiču na globalnu zajednicu. Sam projekat će imati niz seminara u kojima će učestvovati srednjoškolci završnih godina.\nNa tebi je da ohrabriš decu da razmišljaju o sebi, svojim slabostima i jačim stranama; da ih sve uključiš u diskusiju i da organizuješ interaktivna predavanja i radionice, kako bi njima sama materija bila pristupačnija. Pored toga, na tebi je da organizuješ debate, različite klubove i različite vrste okupljanja, gde bi mladi mogli da iskažu svoje mišljenje. Ti, kao student – volonter u Rusiji, ćeš pripremati edukativni i razvojni plan za srednjoškolce, kako bi na kraju prakse od 6 nedelja njihov razvoj bio merljiv.\nNaravno, ti nećeš raditi sam na svemu ovome. Global Citizen program i postoji da bi studenti iskusili timski rad, internacionalno okruženje i izazovne zadatke, što je trenutno ispred tebe. Da bi tvoj rad i uticaj bili transparentni, na samom kraju projekta, sa organizacijom ćeš deliti svoje utiske, slike, snimke i sva svoja iskustva dobijena radeći na ovom projektu. Tokom šest nedelja, koliko traje sam projekat volonteru je obezbeđen smeštaj u ruskoj porodici ili studentskom domu, kao i recepcija pri dolasku.\nTrajanje prakse je od septembra do sredine oktobra 2015. Radi se radnim danima. Nakon završenog projekta, student je u mogućnosti da putuje kroz Rusiju sa ostalim studentima koji su bili na praksi kao i on.\nUkoliko želite da postanete deo ove priče više se informišite na zvaničnom sajtu AIESEC organizacije gc.aiesec.org.rs , gde možete pročitati brojna iskustva mladih ljudi koji su se već oprobali u Global Citizen praksama, ili se prijavite direktno na sledećem linku prijava i bićete kontaktirani u roku od 48h.\nAIESEC je globalna mreža studenata koja razvija liderski potencijal mladih i pozitivno utiče na društvo. Prisustvom u preko 120 zemalja sveta, AIESEC predstavlja najveću organizaciju vođenu od strane studenata. Svojim programima internacionalnih praksi i organizacijom edukativnih i društvenoodgovornih projekata, AIESEC pruža mladima jedinstvenu mogućnost za lični i profesionalni razvoj.


Čudesan put konja svetog Marka | Made in Italy for me\nČudesan put konja svetog Marka\nHome » Arhitektura i dizajn » Čudesan put konja svetog Marka\nVelelepnost crkve Svetog Marka koja dominira pejzažem centralnog trga u Veneciji ne govori toliko o bogatstvu i moći crkve, koliko o istoriji i sjaju ovog grada-države. Njen eksterijer rezultat je različitih faza konstrukcije, od kojih je svaka ovoj građevini dodavala specifičnu vrstu ornamentacije, da bi se zapadnoevropski i vizantijski stil konačno stopili u jedinstvenu arhitektonsku celinu koja fascinira svojom lepotom.\nOd kada su u četvrtom krstaškom pohodu kao ratni trofej donete iz Carigrada 1204. godine, skulpture četiri bronzana konja, poznate i pod nazivom Trijumfalna kvadriga, šepure se sa fasade Svetog Marka simbolišući moć Mletačke republike. Originalno nastali u 4. veku, konji su u Carigrad doneti sa grčkog ostrva Hios, a zatim do dolaska u Veneciju bili izloženi na carigradskom Hipodromu gde su krasili luk iznad startne pozicije za trke četvoroprega. Oštećenja na njihovim vratovima nastala prilikom transporta u Veneciju prikrivena su dodavanjem okovratnika odmah po njihovom dolasku i još uvek predstavljaju njihov integralni deo.\nIako su razni neprijatelji Mletačke republike pretili njihovim otimanjem, Napoleon je bio jedini ko je u tome zaista i uspeo. Prilikom njegove invazije na Italiju 1797. godine koja je značila i kraj Mletačke republike, konji su zajedno sa ostalim ratnim plenom preneti u Pariz, gde su novo mesto pronašli na Trijumfalnoj kapiji kao još jedna potvrda Napoleonove nepobedivosti. Ipak, konačan poraz koji je Napoleon pretrpeo kod Vaterloa 1815. godine vešto je iskorišćen kao prilika za povratak konja u Veneciju i mesto na crkvi kojem pripadaju.\nBurna istorija čiji su bili svedoci nije im naudila, ali su pokazali nemoć pred zagađenim vazduhom koji ih je primorao da utočište pronađu u muzeju Svetog Marka. Na njihovom starom mestu se od 1982. godine nalaze replike konja koje nastavljaju galop svojih prethodnika ka budućim izazovima vremena.


Izvor: SrbijaDanas.com, 04.Nov.2019, 09:02\nSa premijerkom, sastanku prisustvuju i potpredsednik vlade i ministar trgovine, turizma i telekomunikacija...\nSrbijaDanas.com: POSEBAN DOČEK ZA PREMIJERKU SRBIJE U KINI! Ana Brnabić dobila POKLON koji nosi važnu SIMBOLIKU!\nZaničnu posetu Kini premijerka Ana Brnabić započela je sastancima sa predstavnicima kineskih kompanija, a tokom dana razgovaraće sa predsednikom Si Đinpingom. U delegaciji Srbije su ministri i privrednici koji će učestvovati na Međunarodnom sajmu izvoza. ...\nPredsednica Vlade Ana Brnabić sastala se u Šangaju sa predsednikom Kine Si Đinpingom. . Nakon sastanka sa predstavnicima Huaveja i Banke Kine, Ana Brnabić se sastala i sa kineskim predsednikom Si Đinpingom.."Obećavam...


Inter k'o kaznena ekspedicija - Sportske.net\nInter k'o kaznena ekspedicija\nMože li Partizan da postane prvi tim koji je ove sezone uspeo da ostane neporažen kod Intera na domaćem terenu?\nLetos je Inter imao problema kod kuće, ali njihova forma u gostima je perfektna. Evropa ili Italija, svejedno je, dele lekcije gde god se pojave.\nZbog toga i nije tako veliko izienađenje pobeda nad šampionom Juventusom, niko ove godine nije uspeo da odoli Interu na svom terenu.\nU tome je sva težina Partizanovog zadatka, suočiće se sa ekipom koja je prava mašina za golove na strani, a bez obzira na to kakav će tim izvesti Stramaćoni, mladi trener je uspeo da uspostavi sistem.\nInter je u LE u kvalifikacijama slavio protiv Vasluija, Hajduka u gostima, i mada su Splićani bili blizu senzacije na "Meaci", Italijani su prošli u grupnu fazu, gde su na jedinom gostovanju slavili u Azerbejdžanu.\nSerija A je posebna priča. Počeli su trijumfom u Peskari, a neuspehe kod kuće garnirali su pobedama protiv Torina u gostima, zatim Kjeva, Milana, Bolonje i na kraju Juventusa. U međuvremenu su izgubili i od Sijene kod kuće, ali su u poslednje vreme uspeli da da prevaziđu taj problem pa sad pobeđuju u seriji.\nKada pominjeno niz, on je devet mečeva, što je Stramaćonija odvelo daleko ispred Murinja na večnoj listi, ali još uvek iza Roberta Manćinija koji je nanizao 2007. 13 pobeda.\nInter je u gostima ove sezone dao 19 golova na 8 mečeva, u prvenstvu pogađaju Milito, Kasano i Palacio, u LE, njima treba pridodati i mladog Livaju koji će večeras predvoditi napad.\nKakav će Stramaćoni izvesti tim?\nPa, uglavnom od rezervista, s tim što treba očekivati da uigrava trojicu igrača u odbrani za meč u Bergamu. Samuel i Ranokija su ispali iz stroja, univerzalac Kambijaso će se ponovo vratiti u poslednju liniju, uz Silvestrea koji polako stiče epitet promašene investicije i odličnog Žuana Žesusa.\nOd starta igraće Palasio uz Livaju koji je najbolji strelac tima u LE. Mesta bi trebalo da bude za Gvarina, Žoela Obija, dakle dovoljno jak tim da, kako kaže Stramaćoni završi posao oko plasmana u narednu rundu.\nA opet, Partizan je pokazak da se sa Italijanima može igrati. Mogu li crno - beli da budu prvi tim koji je ostao neporažen protiv Intera ove sezone na domaćem terenu?


VELIKI DUG DRŽAVE SMANJUJE PLATE I PENZIJE ?\nBroj pregleda : 6620806\nAko ne obezbijedi dodatne izvore finansiranja budžeta, država će izvjesno morati da smanji neke rashode – plate, penzije ili socijalnu pomoć, kaže ekonomista Stojan Stamenković.\nSaradnik Ekonomskog instituta Stojan Stamenković je objasnio da finansiranje deficita republičkog budžeta na kratak rok nije problematačno, ali su na srednji rok mogući problemi ako se ne prikupi dovoljno novca od prodaje državnih zapisa.\n“Od maja ove godine slabi prodaja trezorskih zapisa, kao glavnog instrumenta finansiranja budžetskog deficita, iako rastu kamatne stope na te vrijednosne papire”, rekao je Stamenković na promociji mjesečnika “Ekonomske analize i trendovi” (MAT) koji izdaje Ekonomski institut u saradnji sa Privrednom komorom Srbije.\nAko se zbog slabe tražnje zapisa ne obezbijede dodatni izvori finansiranja budžeta, moraće, prema riječima Stamenkovića, da se smanje neki budžetski rashodi, kao što su penzije, plate, socijalna pomoć ili finansiranje kapitalnih projekata.\n“Da je Vlada već sada prinuđena da na drugoj strani nađe izvore finasiranja budžeta jasno je i po tome što je od komercijalnih banaka uzela pozajmicu od 250 miliona evra”, rekao je Stamenković.\nBankama je, kako je dodao, isplativije da daju državi kredit u evrima nego da kupuju trezorske zapise jer očekuju rast kursa i inflacije i na taj način se štite od kursnih razlika.\nUkoliko izostane priliv stranih investicija Vlada će, kako su procijenili autori MAT-a, pritiskati Narodnu banku Srbije da obezbijedi stabilan kurs, kako se usled kursnih razlika ne bi uvećavo državni dug.\n“Posljedica takvog scenarija može biti rast inflacije i devalvacija nacionalne valute i sužavanje prava budžetskih korisnika”, ocjenio je Stamenković.\nInflacija u ovoj godini će, prema procjeni autora MAT-a, blago premašiti gornju predviđenu granici od osam odsto.\n“Podaci o industrijskoj proizvodnji na kraju avgusta pokazuju da je privredni rast tek u najavi. Uvoz je u julu i avgustu nastavio da raste, što nije slučaj sa izvozom”, rekao je Stamenković i dodao da je u porastu promet na malo, a postoje i naznake oživljavanja investicija.\nMinistarstvo finansija emitovalo je danas novu emisiju tromjesečnih državnih zapisa u iznosu od pet milijardi dinara, a 7. oktobra će objaviti i novu emisiju državnih dužničkih hartija od vrijednosti sa rokom dospijeća od godinu dana u iznosu od tri milijarde dinara.


Borel: EU će podstaći ekonomiju, trgovinu i demokratske reforme na Balkanu | EurActiv Serbia\nRead time : 5 m, 27 s\nVideo susret lidera sa Zapadnog Balkana i Evropske unije će potvrditi da Zapadni Balkan ima jasnu "evropsku perspektivu" i kako ćemo se finansijski i ekonomski izboriti s pandemijom korona virusa i podržati dugoročni oporavak regiona, izjavio je visoki predstavnik EU Žozep Borel. On je rekao i da EU nikako ne želi autokratiju na Zapadnom Balkanu. U vezi dijaloga Beograda i Prištine, Borel je rekao da Brisel želi da ga aktivno podstakne i da EU ulazi "bez zadnjih misli" u napore da se to postigne.\nOn je, u video razgovoru s novinarima agencije Beta i još nekih zapadnobalkanskih medija 5. maja, dodao da bi možda prikladnije bilo da se ukaže na "perspektivu regiona ka Evropskoj uniji", ali je podvukao da nema sumnje da EU želi da nastavi politiku prijema u članstvo partnera na Zapadnom Balkanu.\nBorel je uoči video konferencije EU i lidera sa Zapadnog Balkana izjavio i da "Evropska unija nikako ne želi autokratiju na Zapadnom Balkanu i demokratiju više voli svuda", a rekao je i da EU sa zabrinutošću gleda na političku polarizaciju pred izbore u Srbiji i traži "konstruktivan dijalog svih strana".\nBorel je istakao da će EU na video konferenciji sa liderima regiona potvrditi njihovu perspektivu ulaska u Uniju i predočio da će EU "uplivati, upotrebljavajući poluge za punopravno članstvo kako bi se došlo do uvreženja pune demokratije i naprednih ekonomija na Zapadnom Balkanu".\nVisoki zvaničnik EU je rekao da "posebno kad je reč o Srbiji uz sazivanje izbora za 21. juni, mi se posebnom pažnjom i zabrinutošću gledamo na političku polarizaciju u Sriji i pozivamo sve političke činioce da smanje napetost i izgrade konstruktivan dijalog svih strana".\nBeograd i Priština treba sami da se dogovore o normalizaciji odnosa\nBorel je izjavio i da danas EU nije ta koja Srbima i kosovskim Albancima treba da kaže oko čega treba da se dogovore već konačno rešenje za normalizaciju odnosa moraju naći Beograd i Priština.\n"Naša uloga treba da bude posrednička i ne bismo smeli da budemo 'veći katolici od pape'", rekao je Borel u razgovoru s novinarima.\nNa pitanje da li izmedju EU i Vašingtona ima podudarnosti u planovima za rešenje odnosa Beograda i Prištine, posebno oko menjanja granica, Borel je uzvratio da "svaki sporazum Beograda i Prištine može imati bočne posledice za region".\n"Menjanje granica je vrlo osetljivo pitanje", naveo je on i rekao da razume različite stavove nekih članica, ali da je zadatak specijalnog izaslanika Miroslava Lajčaka jedino da posreduje i podstakne dijalog.\n"Ali načelno to mora biti slobodan i pošten dijalog dve strane", naveo je Borel i dodao da ne sme prenebregnuti činjenica da je već "otkočena" trgovina Srbije i Kosova, dok srpski policajci i sudije učestvuju u radu kosovskih institucija "što pokazuje da je izvestan pomak napravljen".\nNa pitanje Bete da li njegova izjava da Srbija i Kosovo "moraju stvoriti uslove za dijalog od koristi za sve" znači da u te uslove spada i obavezno uključivanje Briselskog sporazuma koji su potpisali Beograd, Priština, kao i zvaničnik EU, dok je za njegovu primenu jemstvo dao i NATO, Borel je uzvratio da smatra da "to jeste uslov koji mora biti ispunjen".\nVisoki predstavnik EU je podvukao da Brisel želi da aktivno podstakne dijalog “koji je predugo zakočen", a Evropska unija ulazi "bez zadnjih misli" u napore da se to postigne i zato je i imenovan specijalni izaslanik za to pitanje.\n"Neke članice EU priznaju, a neke ne priznaju Kosovo kao državu, shodno svojim željama", ukazao je Borel i rekao da je, na njegov predlog, EU imenovala Miroslava Lajčak za specijalnog izaslanika koji treba da "podstakne i posreduje u dijalogu Beograd-Priština".\nEvropska unija može posredovati u dijalogu "samo ako ljudi na obe strane budu spremni da primene taj dijalog, a stabilizacija prilika na Kosovu je preduslov da se to pokrene".


Dejan Vidojević novi predsednik UO Radničkog iz Kragujevca - Sportske.net\nDejan Vidojević novi predsednik UO Radničkog iz Kragujevca\nPredsednik Upravnog odbora Košarkaskog kluba Radnički iz Kragujevca Dejan Vidojević, koji je danas imenovan na tu funkciju, ocenio je da je osnovni cilj ekipe u ovoj sezoni plasman medju najboljih šest ekipa Jadranske lige i u finale domaćeg takmičenja, saopštio je KK Radnički.\n"Osnovni cilj u ovoj sezoni je da se obezbedi ulazak u šest najboljih u regionalnoj ligi i samim tim učešće u evropskim takmičenjima sledeće sezone. Naše želje su da ove godine dodjemo do dva domaća finala, a onda je sve moguće i svakako postojaće nada da se ostvari istorijski uspeh", rekao je Vidojević.\nNjega je Upravni odbor KK Radničkog danas na sednici u Beogradu izabrao za novog predsednika umesto Nebojše Divljana koji se iz ličnih razloga povuka sa funkcije.\nPre stupanja na dužnost Predsednika, Vidojević je bio član upravnog odbora a klub je u današnjem saopštenju za medije izneo njegovu sportsku i poslovnu biografiju.\nPosle dve godine učešća tima u regionalnoj ligi, Vidojević smatra da je u ovoj sezoni klub stekao finansijsku stabilnost da posluje odgovorno i da je spreman za značajnije sportske uspehe.\n"Prošla sezona je protekla u finansijskoj i organizacionoj stabilizaciji kluba, tako da je u neku ruku izostao napredak u smislu boljeg sportskog rezultata. Ono što uvek ističemo je činjenica da imamo odgovorno poslovanje u svakom smislu", kazao je on.\nRadnički je u novoj godini spreman za sportske uspehe i izlazak na evropsku scenu, smatra novi predsednik UO i veruje da će stručni tim na čelu sa trenerom Miroslavom Nikolićem ostvariti zacrtano.\nPrvi test Kragujevčani će imati već u subotu kada će u okviru 16. kola na svom terenu igarti sa šampionom Jadranske lige Partizanom.\nPovratak Jake Blažiča u ABA ligu?


Ruske trupe ušle u predgrađa Sjeverodonjecka, na istoku poginuo francuski novinar\nStambena zgrada oštećena u napadu ruskih snaga u Bahmutu, u istočnoj Ukrajini. (Foto: AP, Francisco Seco)\nRuske trupe ušle su u predgađa ukrajinskog grada Sjeverodonjecka, rekao je u ponedeljak regionalni guverner i dodao da se vode žestoke borbe za srušeni grad koji je u fokusu ruske ofanzive.\nRuske snage usredsređene su na osvajanje posljednjeg velikog grada koji je još pod ukrajinskom kontrolom u istočnom regionu Lugansk, da bi ostvarile jedan od ciljeva ruskog predsjednika Vladimira Putina poslije tri mjeseca rata.\nZbog stalnog granatiranja, ukrajinske snage brane ruševine Sjeverodonjecka, ali je njihov otpor usporio veliku rusku ofanzivu širom Donbasa. Guverner Luganska Serhij Gajdaj rekao je da su ruske trupe napredovale u jugoistočnim i sjeveroistočnim obodima grada.\nRusi "stalno koriste iste taktike. Granatiraju nekoliko sati - tri, četiri, pet sati - zaredom a onda napadaju. Oni koji napadaju umiru. Zatim ponovo slijedi granatiranje i napadi, dok se negdje ne probiju", opisao je Gajdaj.\nKasnije je na aplikaciji Telegraam naveo da je zaustavljena evakuacija civila iz Luganska nakon što je poginuo francuski novinar kada je oklopno vozilo, u kojem se nalazio, pogodio šrapnel od ruske granate. Gajdaj je objavio i fotografiju press akreditacije stradalog novinara.\nUbijeni novinar identifikovan je kao 32-godišnji Frederic Leclerc-Imhof, kojem je to bio drugi put da izvještava iz Ukrajine za francuski kanal BFM, saopštio je njegov poslodavac.\nNova francuska šefica diplomatije Catherine Colonna zatražila je istragu smrti francuskog novinara.\n"Francuska zahteva da se istraga sprovede što je pre moguće, i da bude transparentna kada je reč o okolnostima", navela je Kolona u saopštenju.\nUkrajinske snage također su potisnule Ruse iz sela Toškivka na jugu, što bi moglo da iskomplikuje napore Moskve da opkoli to područje.\nUkrajinski predsjednik Volodimir Zelenski rekao je u obraćanju na televiziji da je osvajanje Sjeverodonjecka "ključni cilj okupatora" i poručio da Ukrajina radi sve što može da zaustavi napredovanje ruskih snaga.\n"Oko 90 posto zgrada je oštećeno. Više od dvije trećine stambenog prostora je u potpunosti uništeno", rekao je Zelenski.\nNakon što u martu nije uspjela da osvoji Kijev, Rusija je objavila da je njena "specijalna vojna operacija" sada usredsređena na osvajanje cijelog Donbasa, koji čine regioni Lugansk i Donjeck.\nRuski šef diplomatije Sergej Lavrov rekao je u nedjelju da je "osvajanje" Donbasa "bezuslovni prioritet" za Moskvu.\nOsvajanje Sjeverodonjecka i Lisičanska na drugoj obali rijeke Siverski Donjec omogućilo bi Rusiji da kontroliše cijeli Lugansk. U međuvremenu, Kijev je saopštio da je proteklih dana potisnuo ruske snage na odbrambene pozicije u tri sela na granici Hersona, koji je Moskva osvojila na početku invazije.\nPortparol ukrajinskog Ministarstva odbrane rekao je u ponedjeljak i da se ruske snage regrupišu da bi nastavile ofanzivu u pravcu regiona Slovjansk u istočnoj Ukrajini, a da su ukrajinske snage ostvarile određeni uspjeh u napredovanju ka priobalnim područjima gdje su ruske trupe zauzele odbrambene pozicije.


Stručnjaci upozoravaju: Moguće oluje i uragani - Sputnjik Srbija\n08:44 03.04.2020 (osveženo 15:23 03.04.2020) Preuzmite kraći link\nPoslednji izveštaj meteorologa Metjua Kapučija iz „Vašington posta“ izazvao je uzbunu zbog objave da je temperatura vode u Meksičkom zalivu za tri stepena Celzijusa viša od prosečne.\nOn je napomenuo da je 2017. godina, kad su uslovi bili slični današnjim, bila natprosečna po broju tornada i tada je teksašku obalu Meksičkog zaliva pogodio uragan 4. kategorije „Harvi“.\nI Ben Nol, meteorolog novozelandskog Nacionalnog instituta za vodena i atmosferska istraživanja takođe je skrenuo pažnju na rast temperature mora u Meksičkom zalivu, nekoliko dana pre Kapučijevog izveštaja.\nKapuči je objasnio da su teksaški gradovi Bronsvil, Korpus Kristi i Hjuston imali rekordno topao mart mesec, kao i i Nju Orlins u Luizijani, Mobil u Alabami i nekoliko gradova na Floridi.\n„Prosečne temperature morske površine u Meksičkom zalivu bile su znatno više u poslednjih nekoliko godina, ali su još više naglo porasle u poslednjih nekoliko meseci“, objasnio je Kapuči.\nToplija voda snabdeva atmosferu dodatnom toplotom i vlagom i stvara energiju da „podigne džepove toplog vazduha iznad hladnijih slojeva“, objasnio je on.\n„To, u teoriji, favorizuje jače i raširenije pljuskove i grmljavinske oluje i pomalo povećavaju šanse za pojavu uragana“, ocenio je Kapuči.\nOsim toga, toplije temperature vode povećavaju šanse za tropske ciklone, ali prema rečima istraživača uragana Filipa Klocbaha sa državnog Univerziteta u Koloradu, to nije toliko važno kad je reč o eventualnoj pojavi uragana.\n„Temperature morske vode više od normalnih mogle bi pomoći uraganima da dostignu viši nivo intenziteta, ali uopšteno, temperature nivoa morske vode nisu ključni faktor za uragane u ovom regionu“, rekao je Klocbah napominjući i uslove poput udara vetra, suvog vazduha i druge poremećaje koji mogu suzbiti stvaranje ili pojačavanje uragana.\nUprkos upozorenju, Kapuči je zaključio da je teško prognozirati šta će olujne sezone doneti Sjedinjenim Državama. Istovremeno, temperature površine mora u Meksičkom zalivu su stvarni faktor zbog kog se „određeni događaji verovatnije događaju i/ili postaju intenzivniji nego što bi bili inače“.\nuragan, Meksički zaliv, SAD


Polt: Referedum mora biti potpuno transperentan i u skladu sa međunarodnim standardima\nAmbasador SAD u Srbiji i Crnoj Gori Majkl Polt ocijeenio je da je, bez obzira na političku odluku o državno pravnom statusu, besmisleno da se ekonomije Crne Gore i Srbije odvojeno razvijaju.\n«Evropa očajnički radi na ujedinjavanju ekonomija», rekao je Polt prilikom predstavljanja nastavka programa revitalizacije zajednica kroz demokratsko djelovanje (CRDA), koji finansiraju Sjedinjene države, ističući da su "slobodne trgovinske zone budućnost, a uspješne one zemlje koje su prihvatile slobodno tržište".\nPolt je podsjetio da je u Srbiji i Crnoj Gori proveo godinu i da mu je za to vrijeme postalo jasno da je najveća briga njenih građana ekonomija i nalaženje svoje budućnosti u zemlji, u čemu SAD žele da im pomognu.\nPolt je rekao i da će narod Crne Gore odlučiti u kakvom će državno-pravnom statusu živjeti, ali da se referendum mora održati u skladu sa međunarodnim standardima i da će jedino tako biti legitiman.\n"Jedina želja Sjedinjenih država jeste da budemo sigurni da će proces izjašnjavanja biti potpuno otvoren, transperentan i po međunarodnim standardima", kazao je Polt.\nOn nije želio da komentariše predlog vicepremijera Vlade Srbije Miroljuba Labusa o odlaganju crnogorskog referenduma dok traju pregovori o sporazumu o asocijaciji i stabilizaciji.\nPolt i crnogorski predsjednik Filip Vujanović razgovarali su o aktuelnom političkom trenutku u Crnoj Gori i odnosima u državnoj zajednici.\nSagovornici su se saglasili da je jedini pravi pristup da će budućnost odrediti volja građana, ali da se, obostrano dobrom voljom, moraju sačuvati kvalitetne veze građana i ekonomija Crne Gore i Srbije.\n"Vujanović je sagovorniku prenio svoj i stav državnih organa Crne Gore da je dijalog vlasti i opozicije neophodan, što je Polt podržao", kaže se u saopštenju iz Vujanovićevog kabineta.\nĐukanović: Nema odlaganja referenduma\nCrnogorski referendum ne može biti odložen, izjavio je, komentarišući prijedlog potpredsednika srpske vlade Miroljuba Labusa\ncrnogorski premijer Milo Đukanović.\nU intervjuu za Radio Crne Gore, Đukanović je rekao da bi "umjesto Labusovog prijedloga, trebalo svi da se koncentrišu da će\nreferendum biti održan u optimalnom roku, od početka februara do kraja aprila 2006. godine".\nĐukanović je i kao "potpuno neprihvatljiv" odacio prijedlog opozicione Socijalističke narodne partije da se prije referenduma održe parlamentarni izbori.\n"Opozicija pokušava da medjunarodnu zajednicu uplaši referendumom,da će, navodno, izazvati nestabilnost u regionu. To je pucanj u prazno, jer crnogorska vlast neće dozvoliti bilo kakvu destrukciju u procesu priprema za referendum. Nećemo dozvoliti da bilo ko ugrožava ustavni poredak i demokratsko pravo gradjana da se izjasne o državnom statusu", kazao je Đukanović.\nOn je poručio premijeru Srbije Vojislavu Koštunici da, ako želi da gradjanima Srbije omogući izjašnjavanje o zajednici sa Crnom Gorom, "organizuje referendum u Srbiji".\n"Koštunica, medjutim, ne želi referendum. On hoće da uredjuje odnose i status Crne Gore", kazao je Djukanovićističući kako će\npravo glasanja na referendmu imati samo gradjani Crne Gore, koji su na njenim birackim spiskovima i koji toj državi\nDjukanović je ponovio stav i da se ne može povezivati rešavanje pitanja statusa Crne Gore i Kosova.\n"Nijedan Albanac na Kosovu neće promeniti svoj stav o budućnosti Kosova ako Crna Gora i Srbija ostanu u državnoj zajednici, kao što to neće promeniti nijedan Srbin na Kosovu".\nPitanja Crne Gore i Kosova trebalo bi odvojeno rešavati, da bi se, kako je objasnio, do polovine 2006. godine imala oba rešenja koja će učvrstiti stabilnost u regionu.


Rezultati pretrage za: Veber\nVeber: Ni Trampova politička težina neće biti dovoljna da se postigne sporazum\nNemački stručnjak za Zapadni Balkan Bodo Veber izjavio je da ne postoji šansa da 2. septembra u Vašingtonu bude postignut sporazum koji bi mogao da uključi priznanje tzv.Kosova od strane Srbije i da će se na tom sastanku razgovarati o ekonomskim pitanjima.\nVeber: EU je preuzela kontrolu u dijalogu, Tači je ispao iz igre\nViši saradnik Saveta za politiku demokratizacije u Berlinu Bodo Veber izjavio je za Kosovo Onlajn da se nada da je EU vratila "pod kontrolu" dijalog između Beograda i Prištine i da glavnu reč više ne vode SAD i Ričard Grenel.\nČlan Saveta za demokratizaciju politike iz Berlina Bodo Veber ocenjuje da je podizanje optužnice Specijalnog tužilaštva za Kosovo u slučaju Hašima Tačija bilo ”dugo očekivano”, a da je sam Tači pokušavao preko sporazuma u dijalogu Beograda i Prištine da dođe do amnestije.\nU nacrtu okvira za nastavk dijaloga Beograda i Prištine koji Mirosla Lajčak namerava da usaglasi tokom posete Beogradu i Prištini naćiće se prvenstveno statusne teme kao i otvorena bilateralna pitanja i primena do sada postignutih sporazuma u dijalogu, ocenjuje za Tanjug član Saveta za demokratizaciju politike iz Berlina Bodo Veber.\nPredsednik grupe Evropske narodne partije (EPP) u Evropskom parlamentu, Manfred Veber, okončao je danas svoju posetu Srbiji i istakao važnost kontinuiranog zamaha za proces EU integracija.\nPredsednik Srbije Aleksandar Vučić sastao se sa šefom poslaničkog kluba EPP Manfredom Veberom i izvestiocem Evropskog parlamenta za Srbiju Vladimirom Bilčikom. Nakon sastanka je poručio da Srbija želi da otvori nova poglavlja, ali i da je potrebno da se razjasni kako članice EU vide budućnost Zapadnog Balkana. Veber navode da će učiniti sve što mogu da bi Srbiji dodali "jednu kredibilnu evropsku perspektivu".\nVeber: Resetovati pregovore i vratiti ih u prvobitni okvir, bez priče o razmeni teritorija\nBez ozbiljnog „resetovanja“ pregovora i vraćanja na prvobitni originalni okvir političkog dijaloga, koji ne uključuje razmenu teritorija, neće doći do ponovnog pokretanja razgovora između Beograda i Prištine, a ni do ukidanja ili suspenzije taksi na srpsku robu, ocenio je za Kosovo Onlajn politički analitičar iz Berlinskog saveta za politiku demokratizacije Bodo Veber.\nVeber: EU da ispuni ono što je obećala Zapadnom Balkanu\nAmbasador Nemačke u Crnoj Gori, Robert Veber, izjavio je da ideja o ulasku država regiona u neku vrstu ekonomske unije, bez punopravnog članstva, nije realna, niti održiva.\nVeber: Haradinajeva ostavka ostavlja mesta za spekulacije\nLogično je da nakon ostavke kosovskog premijer Ramuša Haradinaja dođe do izbora, kao i da će od ishoda izbora i nove vladajuće koalicije zavisiti nastavak dijaloga Beograda i Prištine, rekao je analitičar Zapadnog Balkana Bodo Veber za prištinsku Gazetu ekspres.\nMerkelova podržava Vebera za predsednika Evropske komisije\nNemačka kancelarka Angela Merkel kaže da velika nemačka koalicija na čijem je čelu podržava izbor "vodećeg kandidata" sa nedavno završenih evropskih izbora na mesto predsednika Evropske komisije.\nVeber:Berlin namerava da dijalog vrati "na start"\nGlavni cilj predstojećeg sastanka u Berlinu je da "restartuje" pregovore i reši spor koji je nastao zbog "veoma politički neodgovornog načina" na koji su šefica diplomatije Evropske unije Federika Mogerini i njen tim "odvukli" dijalog u spor o razmeni teritorija i taksi, smatra viši saradnik Saveta za demokratizaciju politike Bodo Veber.


Faktor | Bivši direktor Konjuha Eldin Brčaninović osuđen na pet godina zatvora\nBivši direktor Konjuha Eldin Brčaninović osuđen na pet godina zatvora\nObjavljeno: 13.01.2021. u 12:39\nKantonalni sud u Tuzli je po optužnici Kantonalnog tužilaštva Tuzlanskog kantona donio i objavio osuđujuću prvostepenu i nepravosnažnu presudu za Eldina Brčaninovića iz Živinica, bivšeg direktora firme Konjuh d.d Živinice, zbog produženog krivičnog djela zloupotreba položaja i ovlašćenja i izrekao mu kaznu zatvora u trajanju od pet godina, saopćeno je iz Tužilaštva TK.\nTakođer, Brčaninoviću se, po pravosnažnosti presude, izriče i sigurnosna mjera zabrane obavljanja dužnosti ili funkcije direktora u privatnim ili javnim preduzećima, ustanovama ili organima u BiH u trajanju od pet godina.\nPodsjećamo, optužnicom ovog Tužilaštva Brčaninović se teretio da je kao direktor i odgovorna osoba u firmi Konjuh Živinice zloupotrijebio ovlaštenja, postupao suprotno interesima službe i Konjuha i suprotno propisima koji su ga obavezivali na zakonito, savjesno i odgovorno poslovanje.\nKantonalni sud TuzlapresudaKonjuhŽivinicem Eldin Brčaninović\nPresudu dočekao u bolnici\nNajmlađi povratnik sa sirijskog ratišta priznao krivnju, osuđen na godinu zatvora\nNapravili najveću laboratoriju za uzgoj marihuane u RS-u: Šeraniću, Đajiću i Trniniću 15 i po godina zatvora\nNekadašnji ambasador Venecuele u UN-u Diego Arria predložen za počasnog građanina Sarajeva


Na ulazu u UKC RS postavljen mobilni tunel za dezinfekciju | BL Portal\nNa ulazu u UKC RS postavljen mobilni tunel za dezinfekciju\n18. Maja 2020. 14:40\nU Univerzitetskom kliničkom centru Republike Srpske u Banjaluci, danas je postavljen mobilni tunel za dezinfekciju, donacija privrednog društva “Kosmos”, koje je i proizvelo ovaj tunel.\nVlado Đajić, direktor Univerzitetskog kliničkog centra Republike Srpske, rekao je da je ovaj pokretni tunel vrijedna donacija koja služi za dezinfekciju osoblja i pacijenata.\n“Zahvaljujem se kompaniji ‘Kosmos’ na ovoj donaciji. Ovaj mobilni tunel ima za cilj da spriječi ulazak infekcije u centralni medicinski blok i samim tim i sprečava mogućnost zaraze među osobljem UKC RS i pacijentima”, naglasio je Đajić.\nTags: Banjaluka, Kosomos, tunel za dezinfekciju, UKC RS\nUdes u Banjaluci, automobil završio na krovu


Bečej: U nedelju besplatni preventivni pregledi\nU nedelju, 22. decembra, od 8 do 16 časova, u Bečeju će se obaviti besplatni preventivni pregledi, kada će svi građani, uključujući i one bez zdravstvenog osiguranja, moći da urade EKG, merenje krvnog pritiska, ultrazvučni pregled abdomena.\nDom zdravlja Bečej: u ponedeljak neradno\nKako saopštavaju iz bečejskog Doma zdravlja, za vreme Državnog praznika – Dana primirja u Prvom svetskom ratu, koji pada u ponedeljak, 11. novembra, zaposleni u Domu zdravlja "Bečej" neće raditi.\nU opštini Bečej je počela vakcinacija protiv sezonskog gripa\nU opštini Bečej je počela vakcinacija protiv sezonskog gripa.\nSutra „Bečejska staza zdravlja, BEST“\nDruštvo za borbu protiv šećerne bolesti opštine Bečej sutra, u četvrtak, 26. septembra, na Trgu oslobođenja u Bečeju organizuje tradicionalnu manifestaciju „Bečejska staza zdravlja“.\nBečej dobio veterinarsku dijagnostičku laboratoriju\nU utorak, 3. septembra, u Bečeju je otvorena laboratorija za veterinarsku dijagnostiku, prva te vrste u ovom gradu. U pitanju je laboratorija „VetLab“ koja je će raditi u okviru veterinarske ambulante „Žarvel Vet“ u ulici Miloša Crnjanskog 43 u Bečeju.\nU nedelju, 18. avgusta, ukoliko se steknu neophodni meteo uslovi, preduzeće Eko-Dez iz Beograda će uraditi tretman suzbijanja odraslih formi komaraca uređajima sa zemlje u periodu od 18 do 22 sata u Bačkom Gradištu, a u ponedeljak, 19. avgusta, u periodu od 18 do 22 časa na teritoriji opštine Bečej, osim u Bačkom Gradištu.\nPreventivni pregledi u Bečeju, Bačkom Petrovom Selu i Bačkom Gradištu\nU nedelju, 26. maja, od 8 do 16 časova obaviće se nova akcija preventivnih pregleda na teritoriji opštine Bečej.\nZdravlju u susret - pregledano 580 građana\nU četvrtak, 25. aprila, Društvo za borbu protiv šećerne bolesti opštine Bečej je po 13. put organizovalo akciju „Zdravlju u susret“.\nGrađani su u okviru akcije imali priliku da besplatno provere nivo šećera u krvi i krvni pritisak, kao i da čuju savete lekara.\nSutra „Zdravlju u susret“\nU četvrtak, 25. aprila u centru Bečeja od 9 do 15 sati, održaće se 13. akcija „Zdravlju u susret“.


Vesti online / Vesti / Srbija / Vakcina se u Srbiji očekuje 8. decembra\n16:10 >> 16:52h\nPrve količine vakcina u Srbiji švajcarske kompanije "Novartis" očekuju se oko 8. decembra i postoji mogućnost isporuke i do 700.000 doza, izjavio je u ponedeljak član Radne grupe za borbu protiv novog gripa Branislav Tiodorović.\nMoguće je da će prve isporuke biti 600-700 hiljada vakcina, "što će nam dati šansu da zaštitimo najugroženiji deo stanovništva", kazao je Tanjugu Tiodorović, koji je predsednik Komisije za nabavku vakcine.\nGovoreći o vakcinaciji osoba sa slabim imunitetom i malignim oboljenjima, Tiodorović je kazao da lekar koji prati pacijenta obolelog od malignih, kardiovaskularnih, ili bolesnika na dijalizi, mora dati mišljenje i, ukoliko bude potrebno, ti pacijeti će biti dva puta vakcinisani kako bi im imunitet bio ojačan.\nVakcina protiv gripa H1N1 prema Tiodorovićevim rečima u Srbiji se očekuje 8. decembra\n"Razvoj bolesti nije svuda isti. To znači da, ako lekar koji prati njihovo oboljenje smatra da tog trenutka imaju pad imuniteta, što je slučaj kod bubrežnih bolesnika na dijalizi, onda ćemo u dogovoru sa lekarom koji vodi njihovu bolest, davati i dve doze vakcine", kazao je Tiodorović.\nGovoreći o tome kako zaštititi decu starosti ispod šest meseci, koja ne bi smela da se vakcinišu, on je rekao da bi trebalo da se vakcinišu oni koji s njima najčešće dolaze u kontakt, a to su, pre svega, njihovi roditelji i starija deca u kući.\n"Na taj način bi ta mala deca, do šest meseci, mogla da budu zaštićena", kazao je Tiodorović.\nSituacija povoljnija nego ranije\nTrenutna epidemiološka situacija u Srbiji je povoljnija, jer je u nekim gradovima zabeležen manji broj obolelih nego ranije, ali ipak zahteva dalje praćenje, izjavio je Tiodorović.\nTiodorović je Tanjugu kazao da je primećeno smanjenje broja osoba koje su se javile lekaru i hospitalizovanih slučajeva, ali da situacija "zahteva veću pozornost", pre svega u južnim delovima Srbije, gde se broj obolelih povećava. On je dodao da je zabeležen manji broj obolelih u Čačku, Kraljevu, Kragujevcu, Beogradu, Nišu i Novom Sadu, ali je u nekim delovima južne Srbije primećeno blago povećanje tog broja.\n"Ovaj blagi talas se iscrpljuje i očekujemo da će biti završen za narednih nekoliko dana, što znači da ćemo, možda, uskoro imati i drugi talas", kazao je član radne grupe Ministarstva zdravlja.


BEOGRAD - Sutra se navršava 22 godina od NATO bombardovanja Surdulice gdje je ubijeno 15 Srba izbjeglih iz Republike Srpske Krajine /RSK/ smještenih u paviljone Specijalne bolnice za plućne bolesti i četiri korisnika Staračkog doma u tom gradu, a više desetina lica je povrijeđeno, saopštio je Dokumentaciono-informacioni centar "Veritas".\nU saopštenju je navedeno da za izgubljene živote izbjeglica iz Like i Korduna i staraca iz Srbije niko nikada nije odgovarao, a da su oni postali kolateralna šteta u "humanitarnoj misiji" apsurdnog i ciničnog naziva "Milosrdni anđeo".\nNATO avijacija ubila je i Slavka Popovića /60/, Đorđa Pavkovića /45/ i Danicu Malešević /61/ iz Krnjaka, Napijala Dragića /70/ iz Vojnića, Bogdanku Janjanin /74/ iz Vrgin Mosta, Petra Budisavljevića /60/ iz Vrhovine, Radu Žigića /52/ iz Korenica i Milanka Vučkovića /65/ iz Duge Rese.\nDijelovi tijela ubijenih Srba iz RSK izvlačeni su nekoliko dana iz ruševina i skupljani sa okolnih stabala, te je vršena rekonstrukcija radi identifikacije.\nMeđutim, dejstva bombardovanja su bila toliko razorna da je kompletno uništen anatomski sastav, kako čvrstih tako i mekih tkiva, za nekoliko tijela zbog čega su, uprkos upornosti i želji patologa, ostali neidentifikovani Milica Manojlović i braća Rade i Milenko Malobabić.\nPosmrtni ostaci izbjeglica sahranjeni su na Masuričkom groblju u Surdulici, daleko od njihovog zavičaja u Lici i na Kordunu, koji su napustili u avgustu 1995. godine tokom akcije hrvatske vojske "Oluja", gdje ih UN nije zaštitio iako se radilo o zaštićenom području.\nPacijent pokušao da pobjegne iz kovid bolnice! Napao medicinare - reagovala policija\nDobrotu platio glavom\nKamion sleteo u potok, jedna osoba poginula: Vozač imao 2,84 promila alkohola u krvi


Započeti razgovori o granskom kolektivnom ugovoru za oblast zdravstva – Radio Feral\n09/11/2016 Mirza Musanovic\t0 Comments\nPremijer Gutić je ovom prilikom pozdravio inicijativu i početak razgovora na ovu temu, ali i žaljenje što se tek danas sjelo razgovarati na ovu temu. Naime, uskoro ističe rok od 120 dana za potpisivanje kolektivnog ugovora usklađenog sa odredbama novog Zakona o radu.\n„Iako smo relativno kasno započeli razgovore, svi trebamo dati sve od sebe da posao završimo u datim rokovima. Naša želja je da u svakoj djelatnosti, u skladu sa njihovim specifičnostima, sve radnike koliko god je to moguće tretiramo na ujednačen način“ rekao je premijer Gutić te ponovio prethodne stavove da Vlada prilikom usaglašavanja teksta kolektivnog ugovora ne želi umanjivati obim radničkih prava, ali nažalost ne može dati ništa više od onoga što je to predviđeno Općim kolektivnim ugovorom.\nU nastojanju da se predloženi tekst kolektivnog ugovora što prije nađe pred članovima i na sjednici Vlade TK, premijer Gutić je zadužio ministra Hadžiefendića da tekst kolektivnog ugovora u što kraćem roku dostavi članovima pregovaračkog tima Vlade TK i Uredu za zakonodavstvo TK. Oni će ga analizirati i eventualno njegove odredbe uskladiti sa drugim granskim kolektivnim ugovorima.\n„U proteklom periodu Vlada Tuzlanskog kantona je u nekoliko primjera pokazala svoju brigu za zdravstveni sektor, tako da nas raduje i stav sindikata da u Vladi TK vide partnera i podršku za razvoj zdravstvenog sistema uopće“, rekao je ministar Hadžiefendić.\nU ime Nezavisnog strukovnog sindikata radnika u zdravstvu današnjem sastanku su prisustvovali potpredsjednik sindikata na nivou FBiH Zijad Latifović, član predsjedništva sindikata na federalnom nivou Esad Brkić i predsjednica Kantonalne organizacije nezavisnog strukovnog sindikata radnika u zdravstvu Adisa Fakić.\n← Sead Džafić preuzeo dužnost načelnika općine Kalesija (FOTO)\nNovoizabrani vijećnici danas preuzimaju Uvjerenja o dodjeli mandata →\n06/10/2019 Mirsad Zulic 0\n11/11/2014 Mirza Musanovic 0\n02/12/2011 Mirza Musanovic 0


Abadi: Međunarodna koalicija ne čini dovoljno\nIrački premijer i članovi međunarodne koalicije na samitu u Parizu\nIrački plan da povrati kontrolu nad gradom Ramadi od “Islamske države”, glavna je tema konferencije u Parizu na kojoj učestvovuju ministri inostranih poslova zemalja iz međunarodne koalicije angažovane u vazdušnoj kampanji protiv ove militantne grupe.\nIrački premijer Hajder el Abadi optužio je međunarodnu koaliciju da ne čini dovoljno u borbi protiv ekstremista te da neki od ključnih članica, poput Saudijske Arabije, ne sprečavaju priliv stranih boraca.\n"Iskreno govoreći, potrebno je mnogo političkog rada koalicionih država. Potrebno je objašnjenje zašto je tako mnogo terorista iz Saudijske Arabije, Persijskog zaliva, Egipta, evropskih zemalja. Ako je to zbog političke situacije u Iraku, zašto su onda prisutni američki, francuski i nemački borci", upitao je Abadi.\nPrema njegovim rečima, iračke snage su postigle napredak u borbi protiv "Islamske države", ali im je potrebna dodatna podrška međunarodne zajednice.\nSastanak koalicije održava se nakon najvećeg vojnog poraza iračke vojske u poslednjih više od godinu dana. Tokom prošlog meseca pripadnici "Islamske države" preuzeli su kontrolu nad gradom Ramadijem, glavnim gradom zapadne provincije Anbar, od demoralisane i neorganizovane iračke vojske.\nNakon pada Ramadija, Hajder el Abadi izlaže plan svoje vlade kako da protera islamiste iz Ramadija i na koji način međunarodna koalicija može da pomogne.\nMinistri iz 20 zapadnih i bliskoistočnih zemalja, uključenih u međunarodnu koaliciju, naglasiće važnost da iračke vlasti budu otvorenije za učešće sunitske manjine u procese u zemlji kako bi borba protiv militanata bila uspešnija.\n“Pad Ramadija je veliki udarac. Stoga je od izuzetnog značaja da se svi u Iraku angažuju u borbi za njegovo vraćanje”, kazao je za Rojters jedan francuski diplomata.\n“Islamska država” je učvrstila svoje pozicije na teritorijama koje je osvojila od aprila u predominantnoj sunitskoj provinciji Anbar. U samoubilačkom napadu u ponedeljak poginulo je 37 iračkih policajaca severozapadno od Bagdada, čime ekstremisti očito žele da pošalju poruku vladinim snagama koje se na obližjim lokacijama pripremaju za kontraofanzivu u cilju povratka izgubljenih teritorija.\nU takvim okolnostima Abadi, umereni šiitski političar, mora da ubedi što više sunita da se priključe borbama protiv "Islamske države", što do sada nije uspevao.\nOd pada Ramadija oko 800 boraca iz sunitskih plemena dobilo je oružje kao i platu, kazao je jedan američki zvaničnik. Međutim, to je veoma mala grupa među 11.000 iračkih boraca koje obučava međunarodna koalicija za kontraofanzivu protiv ISIS-a.\nFrancuski ministar spoljnih poslova Loran Fabijus rekao je u ponedeljak da će vazdušni napadi na militante "Islamske države" u Iraku biti efikasni samo ako Bagdad postigne političko pomirenje. On je istakao da se irački narod neće pobuniti protiv džihadista sve dok "Vlada ne promeni pristup i ne postane sveuključujuća".\nFabijus je rekao da Pariz neće slati vojnike u Irak, ističući da iračka vojska mora sama da se izbori sa islamistima.\nIračka Vlada pretrpela je mnoge kritike zbog marginalizovanja sunitskih muslimana, a francuski i američki zvaničnici smatraju da vlasti sporo reaguju u smislu pomirenja.\nAbadi, koji predsedava samitom u Parizu sa Lorensom Fabijusom, nastoji takođe da pokaže da može da kontroliše šiitske milicije, od čijeg vojnog angažmana zavisi.\nRazne zloupotrebe i nasilje nad civilima nakon povratka kontrole nad Tikritom izazvao je gnev sunita prema Vladi u Bagdadu i ojačao njihovu podršku "Islamskoj državi".\nNakon rasula iračkih snaga u Ramadiju, Abadi je bio prinuđen da zatraži pomoć od Hašeda el Šabija, moćnog bloka koji okuplja šiitske milicije a koje podržava Iran, kako bi se zaustavilo napredovanje “Islamske države”.\nPentagon ističe da su neke od šiitskih milicija iz ove grupe van kontrole iračke vlade.\nMeđunarodna koalicija namerava da uspostavi “stabilizacioni fond” kako bi omogućila iračkoj vladi da pošalje pomoć za obnovu u oblasti koje povrati od "Islamske države".\nCilj fonda je da podrži hitne projekte kao što su uklanjanje eksplozivnih naprava i omogućavanje povratka stanovnicima u svoje domove.\nNa konfereniciji učestvuju i ministri iz ključnih zemalja koalicije poput Britanije, Nemačke, Francuske, Saudijske Arabije i Ujedinjenih Arapskih Emirata.\nAmerički državni sekretar Džon Keri, koji se oporavlja od povrede nakon pada sa bicikla, neće prisustvovati skupu ali će ga pratiti preko telefona.\nLavrov: SAD greše u borbi protiv ISIS-a\nMinistar spoljnih poslova Rusije Sergej Lavrov rekao je da je koalicija koju predvode SAD za borbu protiv “Islamske države” velika greška.\n“Kada su Amerikanci objavili da će krenuti na 'Islamsku državu' u Iraku i Siriji nikada nisu otišli pred Savet bezbednosti, oni su samo proglasili da imaju koaliciju i da je iračka vlada dala saglasnost. Verujem da je to greška i mislim da su ka Siriji usmereni zbog svoje opsesije ličnošću sirijskog predsednika. To neće doneti ništa dobro borbi protiv terorizma“, kaže Lavrov.\nOn je u intervjuu za Blumberg TV naveo da Rusija nije protiv akcija međunarodne koalicije, ali i naveo da je bombardovanje delova Sirije bez dozvole vlasti u Damasku velika greška.\n“Kada američke vlasti kažu da Asad ne može da bude smatran legitimnim partnerom uvek ih podsećam da je on bio veoma legitiman kad je otišao u Savet bezbednosti da usvoji rezoluciju o odbacivanju sirijskog hemijskog oružja“, dodao je Lavrov.\nRuske vlasti podržavaju sirijskog lidera Bašara el Asada, a Lavrov je nedavno rekao da ako on bude izgubio vlast da će je preuzeti radikalni islamisti.


Etnički homogene države ne bi trebalo da budu cilj, pozvano 5 zemalja EU da priznaju Kosovo - Gorapress.net\n09.10.2018. u 23:17\nKomitet EP o rezolucijama o Srbiji i Kosovu\nEtnički homogene države ne bi trebalo da budu cilj, pozvano 5 zemalja EU da priznaju Kosovo\n„Uzimajući u obzir nedavnu raspravu o mogućoj razmeni teritorija između Srbije i Kosova, poslanici EP ističu da etnički homogene države ne bi trebalo da budu cilj u regionu i smatraju da je bilo kakav budući sporazum prihvatljiv jedino ukoliko se on uzajamno dogovori između Srbije i Kosova i ako u obzir uzme ukupnu stabilnost u regionu i međunarodno pravo,“ sadrži rezolucija za Srbiju, odnosno, kako je kancelarija za medije EU navela „izveštaj“, koja je danas usvojena na odboru evropskog parlamenta za spoljne poslove.\nEvropski poslanici su takođe naglasili „napore Srbije da normalizuju veze sa susednim Kosovom i da podrže dijalog koji je EU olakšala kao okvir za postizanje sveobuhvatnog sporazuma o normalizaciji“ – navodi se u saopštenju EP.\nPored Srbije, rezolucije su danas usvojene pojedinačno i za Kosovo, Crnu Goru, BiH, i BJR Makedoniju, to jest, kako poručuju iz Evrope upravo za „pet zemalja Zapadnog Balkana“.\nU rezoluciji za Kosovo, osim što se naglašava da je „vizna liberalizacija vitalna za Kosovo“, prima se k znanju i sledeće:\n„Da pet država članica EU još uvek nije priznalo Kosovo.“\nZato ih ova rezolucija „poziva da to učine, jer bi to olakšalo odnose između Kosova i susedne Srbije“.\nOva rezolucija usvojena je sa 42 glasova za, 10 protiv i 6 uzdržanih.\nRezolucija za Srbiju usvojena je sa 49 glasova za, tri protiv i 6 uzdržanih.\nSrbiji se, takođe, savetuje da treba da „bude više svrstana ka spoljnoj i bezbednosnoj politici EU, uključujući i onu o Rusiji, a unutar Ujedinjenih Nacija“.\nU oblasti vladavine prava, evropski poslanici „podstiču srpske vlasti da pojačaju reformske napore na vladavini prava, intenziviraju borbu protiv korupcije i organizovanog kriminala i nastave da reformišu državnu javnu upravu kako bi ona postala politički neutralnija“.\nKada je u pitanju rezolucija o Kosovu, Evropljani iznose „kritičnu zabrinutost o nedovoljno finansiranom pravosuđu na Kosovu, široko rasprostranjenoj korupciji, elementima zarobljene države i neumesnom političkom uticaju i nepoštovanju garantovanih prava građana pred pravosudnim institucijama, a što sve treba da se reši bez obzira na već ostvareni napredak u ispunjavanju zahteva za liberalizaciju viznog režima“.\nU usvojenim rezolucijama komiteta EP za spoljne poslove, zajednička je ocena da je „pet zemalja Zapadnog Balkana učinilo napredak na putu ka prijemu u EU“.\nMekalister: „Srbija i Kosovo dobro napreduju ka EU“\nPredsedavajući Odbora za spoljne poslove Evropskog parlamenta Dejvid Mekalister, koji je upravo završio posetu Beogradu i Prištini, danas je, kako je javila Beta, izjavio da „Srbija i region dobro napreduju ka Evropskoj uniji i naročito je važno da sprovedu reforme vladavine zakona i imaju dobre susedske odnose.“


Paradajz turisti iz Srbije masovno letuju u Grčkoj krajem sezone ZBOG OVOGA: U Makedoniji POKUPE DŽAKOVE i - pravac more - Zena.rs\nParadajz turisti iz Srbije masovno letuju u Grčkoj krajem sezone ZBOG OVOGA: U Makedoniji POKUPE DŽAKOVE i - pravac more\nKako su "Večernje novosti" nedavno prenele, pojedine agencije su već posle prva dva odlaska na Halkidiki morale da menjaju gume na autobusima. Razlog je što pojedini turisti nose po četiri kofera prepuna hrane, jer u apartmanu kuvaju pekmez od kajsija i, u avgustu, ajvar.\nJa, paradajz turista iz Srbije, imam nešto da vam ispričam\nU čitav sistem su uključeni i makedonski prodavci zimnice, koji čekaju sa vrećama paprika. Sledeći gosti u takvim apartmanima ne mogu da izluftiraju sobe i s pravom se žale agencijama. Tako se i ove, kao i svake godine, ponovo piše o "paradajz turistima" iz Srbije na koje se žale primorci koji nakon boravka turista zateknu u apartmanu potpuni haos.\nŠTA JE PARADAJZ TURISTA?\nDefiniciju, barem tako mislimo, svi znamo - paradajz turista je turista koji put mora kreće sa punim ručnim frižiderima mesa, salate, sarme, povrća, voća pa čak i grickalica.\nAko nam ne verujete koliko je to zapravo mukotrpno putovanje, pogledajte kako izgleda spremanje za put jednog paradajz turiste iz Srbije.\n- Paradajz turisti su najveća noćna mora i Grka i nas, turističkih agenata. A takav nadimak dobili su zbog činjenice da ogroman broj ljudi bez blama kreće na put sa džakovima paradajza i paprike, i to kako bi tamo spremali zimnicu - otkriva nam jedna turistička agentkinja.\n- Svake sezone nama agentima dešava se ista priča - besni vlasnici apartmana zovu da nas pitaju koga smo im to doveli u apartman. Zbog toga sve putnike redovno moramo da obaveštavamo da nema pravljenja zimnice u apartmanu. Ipak, i dalje su ovakvi slučajevi česti - kaže agentkinja.\nProfil srpskog turiste u CG\n- Kada sam pokušao da im pomognem da unesu kofer u autobus na putu za Srbiju, ostao sam u čudu kada sam shvatio koliko su koferi teški i da zapravo ne mogu da ih podignem. Kada sam ih upitao šta je unutra, najnormalnije su mi odgovorile da se u koferu nalaze tegle s ajvarom - priča za "Blic" jedan vozač autobusa.\nPlanirate put u Grčku? Ovo su propisi za PUT AUTOBUSOM, a u kolima će morati da se poštuju OVA PRAVILA


Tužilaštvo /Skandalozna odluka: Postavljanje plakata Ratka Mladića nije krivično djelo / Radio Sarajevo\nTužilaštvo / Skandalozna odluka: Postavljanje plakata Ratka Mladića nije krivično djelo\n25. 09. 2019. u 12:30:00 Radiosarajevo.ba\nNačelnik opštine Istočno Novo Sarajevo Ljubiša Ćosić neće krivično odgovarati zbog postavljanja plakata Ratka Mladića, osuđenog ratnog zločinca na zgradu Općine, piše novinska agencija Patria.\nOdluka je to Okružnog javnog tužilaštva u Istočnom Sarajevu, a po prijavi Grada Sarajeva.\nU prijavi Grada Sarajeva navedeno je da Ćosić nalogom od 24. februara 2018. godine za postavljanje plakata s likom Ratka Mladića počinio krivično djelo javno izazivanje i poticanje nasilja i mržnje. U prijavi je istaknuto i da je ovakvim postupkom „grubo povrijedio nacionalna osjećanja drugih, prvenstveno Bošnjaka, koji su također konstitutivni narod kako u entitetu RS tako i u cijeloj BiH“, zbog čega prema prijavi ovo djelo predstavlja ništa drugo do javnog poticanja međunacionalne mržnje i netrpeljivosti, a što je u BiH jako nepotrebno i opasno.\nTužilaštvo je nakon prijave Policijskoj stanici Istočno Novo Sarajevo uputilo zahtjev za prikupljanje dokaza. Istragom je utvrđeno da je Ćosić prostorije na kojima je zalijepljen plakat s likom Mladića dao na korištenje Boračkoj organizaciji, te da on nema ovlaštenja prema toj organizaciji, tako da za lijepljenje plakata nije dao ni usmeni ni pismeni nalog.\nTakođer je u Tužilaštvu Slaviša Slijepčević, načelnik Komunalne policije Istočno Novo Sarajevo kazao da komunalna policija nema ovlaštenja da uklanja ove vrste plakata, jer je plakat s unutrašnje strane i komercijalne je prirode. Vaso Elez, sekretar Boračke organizacije opštine Istočno Novo Sarajevo policajcima je kazao, pak, da su samovoljno izvršili postavljanje plakata.\nKada su utvrdili da Ćosić nije nadređeni u Boračkoj organizaciji u policiji su i u spisu stavili da postavljene fotografije nisu izazvale uznemirenje građana istočno Novo Sarajevo u vidu javnog okupljanja ili drugih oblika izražavanja nezadovoljstva.\n„Tužilaštvo objektivno prihvata mogućnost da bi objavljena fotografija Mladića kod pripadnika drugih nacionalnosti (prvenstveno Bošnjaka) mogla izazvati nezadovoljstvo i neprijatnost, međutim, za postojanje krivičnog djela 'Javno izazivanje i poticanje nasilja i mržnje' nije dovoljno samo izazivanje takvog osjećaja, nego je neophodno da se činom objavljivanja takve fotografije 'poziva na nasilje ili mržnju usmjerenu prema određenom licu zbog njegove nacionalne, vjerske ili etničke pripadnosti', a u kontekstu ovog slučaja je kao razlog objavljivanja predmetne fotografije navedena podrška Ratku Mladiću, koji je bio vrhovni komandant VRS, a kome se u to vrijeme trebala izreći presuda u Hagu“, navode iz Tužilaštva.\nTagovi: Ratko Mladić ratni zločinac općina zgrada plakati načelnik\nSlobo ga je volio / Tako je govorio Bulatović: Ratko Mladić je najrazumnija opcija u RS


Istraživanja - Centar kreativnih vještina\n08:14:24 | Ponedeljak, 27. Jun 2022\nMladi žele da budu uspješni\nTokom decembra mjeseca, sproveli smo istraživanje u vezi stavova učenika srednjih škola koji se spremaju za dalje obrazovanje ili zaposlenje a bitno je za njihovu karijeru ili uspjeh. Istrazivanje je sprovedeno u okviru projekta “Tvoj talenat za bolju buducnost” koji je podržan od strane Ministarstva prosvjete, nauke, kulture i sporta.\nŽene više zastupljene u manje plaćenim sektorima\nNevladina organizacija „Centar krativnih vještina“ u partnerstvu sa NVO Sansa je toku decembra mjeseca tekuće godine sprovela je istraživanje o razlikama između muškaraca i žena u smislu njihovih radnih prava i zarada. Istraživanje je sprovedeno u opštinama Berane, Andrijevica, Plav, Rožaje i Bijelo Polje a isto je realizovano u sklopu projekta “Put ka jednakosti - obrazovno i ekonomsko osnaživanje žena” koji je podržan od strane Ministartva za ljudska i manjinska prava.\nObjavljujemo rezultate istraživanja o razlozima nastanka sve većeg broja napuštenih životinja\nRezultati istrazivanja u vezi poznavanja saobracajnih propisa


Studenti najavili masovne proteste zbog školarina | Trend Radio Velika Kladuša\nStudenti najavili masovne proteste zbog školarina\nStudentski parlament Univerziteta u Sarajevu – SPUS nakon što je više puta u proteklih 12 mjeseci bezuspješo upućivao inicijative Vladi Kantona Sarajevo kojim se nalaže donošenje akta o umanjenju visine školarine za 2020./2021. akademsku godinu u iznosi 30 posto za sve studente, najavio je da će organizirati masovne proteste.\n– Pozivamo Vladu KS na odgovornost prema kategoriji društva vitalnoj za opstanak i razvoj Bosne i Hercegovine. Najveći poraz društva bi bio dovođenje studenata u nemogućnost nastavka školovanja zbog finansijskih problema koji su ozbiljan impakt imali na studente i njihove porodice – kazao je Dević.\nUkoliko se nastavi ovakav odnos Vlade KS prema studentima Dević je iznio “budući plan rada SPUS-a”.\n– Mi smo postigli konsenzus povodom tog našeg budućeg rada. Ova pres-konferencija je finalni poziv i premijeru i Vladi KS da iznađu sredstva za smanjenje školarina u visini 30 posto svim studentima UNSA. Ukoliko se to ne uradi mi ćemo nastvati koristiti sve demokratske mehanizme, kako bismo došli do ostvarenja ciljeva. Jedno od sredstava kojim ćemo doći do cilja je organizacija masovnih protesta svih studenata UNSA na kojem ima 30.000 studenata. Organizirat ćemo proteste kakave grad Sarajevo nije vidio u historiji – kazao Dević.


Kosovska Mitrovica, Priština -- Radnici pravosuđa srpske nacionalnosti, uprkos upozorenjima UNMIK-a, još nisu napustili zgradu suda u Kosovskoj Mitrovici. UN policija prethodno ih je upozorila i dala rok da napuste zgradu suda ili će u protivnom odgovorni biti kažnjeni.\n"KFOR nije pozvan da interveniše"\nKosovska Mitrovica, Beograd -- Generalni sekretar NATO-a pozvao lidere Kosova da nastave da drže pod kontrolom političku i bezbednosnu situaciju. Jap de Hop Shefer je nasilni ulazak jednog broja Srba u sedište pravosudnih institucija na severu Kosovske Mitrovice ocenio napadom na UNMIK i ...\nUNMIK: Da Srbi napuste sud\nKosovska Mitrovica, Priština, Gračanica -- UNMIK policija traži da radnici pravosuđa srpske nacionalnosti napuste zgradu suda u Kosovskoj Mitrovici, ili će biti kažnjeni. Predsednik Srpskog nacionalnog veća (SNV) Nebojša Jović preneo je novinarima da su na sastanku sa regionalnim komandirom UNMIK ...\nI dalje bez voza za Kosovo Polje\nKosovska Mitrovica -- Putnički voz na relaciji Kosovo Polje - Zvečan i dalje ne saobraća, jer u kosovskoj železnici smatraju da pruga nije bezbedna. Voz od Kraljeva preko Leška do Zvečana, redovno saobraća. Koordinator Javnog preduzeća Železnice Srbije Zoran Bogavac rekao je da će taj voz ...\nRadnici ostaju u zgradi suda u severnoj Mitrovici\nPravosudni radnici srpske nacionalnosti koji su zauzeli zgradu opštinskog i okružnog suda u severnoj Mitrovici odlučni su u nameri da, i pored zahteva predstavnika UNMIK-a da oslobode prostorije, ostanu tu i drugo veče za redom.\nMitrovica: Srbi zauzeli zgradu suda\nKosovska Mitrovica -- Ispred suda u Kosovskoj Mitrovici večeras mirno, u zgradi dežura 50 radnika koji zahtevaju da se vrate na radna mesta. Radnicima suda podršku daju građani, koji mirno protestuju ispred zgrade. Nekolicina policajaca je takođe napolju, ali bez štitova i ostale opreme.\nVoz i danas na Kosovu\nZvečan -- Voz na relaciji Kraljevo-Zvečan i danas je redovno saobraćao do severa Kosova, potvrđeno je Tanjugu na železničkoj stanici u Zvečanu. Koordinator za železnički čvor "Kosovo Polje" Zoran Bogavac izjavio je Tanjugu da će voz na relaciji Kraljevo-Zvečan-Kraljevo i ubuduće saobraćati po ...\nBez zaključaka na sastanku direktora Železnica i predstavnika UNMIK\nGeneralni direktor Železnica Srbije Milanko Šarančić razgovarao je danas u Beogradu sa predstavnikom UNMIK-a Fajezom Rišekom o problemu funkcionisanja železnice na severu Kosova. Šarancić je večeras agenciji Beta rekao da na današnjem sastanku nije bilo zaključaka, jer je predstvnik UNMIK-a izneo ...\nIvanko: Železnice Srbije krše Rezoluciju 1244\nPortparol UNMIK-a Aleksandar Ivanko rekao je danas da saobraćanje vozova Javnog preduzeća "Železnice Srbije" na teritoriji Kosova predstavlja kršenje Rezolucije 1244 Saveta bezbednosti UN. Ivanko je, u izjavi Tanjugu, rekao da u UNMIK-u razmatraju kakve mere treba preduzeti kako bi se sprečio svaki ...\nKako glasati na Kosovu\nBeograd, Priština -- Beograd nije uputio zahtev UNMIK-u za organizovanje glasanja kosovskih Srba na predstojećim izborima, saznaje B92. Prema nezvaničnim informacijama, Ministarstvo za Kosovo i Metohiju namerava da u srpskim opštinama budu organizovani i lokalni izbori.\nIvanko: Železnica krši Rezoluciju\nZvečan -- Aleksandar Ivanko rekao da saobraćanje vozova Železnica Srbije na Kosovu predstavlja kršenje Rezolucije 1244 SB UN. Portparol UNMIK-a rekao je da u UNMIK-u razmatraju kakve mere treba preduzeti kako bi se sprečio svaki dalji ulazak vozova srpskih železnica na Kosovo.\nVoz iz Kraljeva stigao u Zvečan\nZvečan -- Nakon skoro devet godina, voz iz centralne Srbije stigao je danas u železničku stanicu Zvečan, na severu Kosova. Time je na relaciji Kraljevo - Zvečan uspostavljen saobraćaj u organizaciji Javnog preduzeća "Železnice Srbije".\nUspostavljen železnički saobraćaj Kraljevo-Zvečan\nNakon gotovo devet godina, voz iz centralne Srbije stigao je danas u železničku stanicu Zvečan na severu Kosova, čime je na relaciji Kraljevo - Zvečan uspostavljen saobraćaj u organizaciji Javnog preduzeća "Železnica Srbije".\nIvanko: UNMIK nadležan za izbore\nPriština -- Portparol UNMIK-a Aleksandar Ivanko rekao je danas da je UNMIK jedina vlast koja odlučuje o izborima na Kosovu. Ivanko je na konferenciji za novinare kazao, povodom vanrednih parlamentarnih izbora u Srbiji, da izbori "nisu proglašeni" na teritoriji Kosova.\nI danas protest radnika pravosuđa\nKosovska Mitrovica -- Radnici pravosudnih organa srpske nacionalnosti i danas su protestovali u severnoj Kosovskoj Mitrovici. Oni su protestovali ispred ulaza u zgradu UNMIK-ovog Opštinskog i Okružnog suda, odakle su isterani dolaskom UNMIK-a i Kfora u Pokrajinu, posle NATO bombardovanja SRJ 1999.\nJoš bez železničkog saobraćaja\nKosovska Mitrovica -- Zoran Bogavac izjavio je da voz na liniji Kosovo Polje-Lešak ne saobraća i da se čeka dogovor sa UNMIK-om. "Nemamo kontakte s Kosovskom železnicom, jer s njima nemamo sporazum o funkcionisanju železničkog saobraćaja na Kosovu", rekao je koordinator javnog preduzeća Železnice ...\nKosovska Mitrovica -- Radnici pravosudnih organa srpske nacionalnosti protestovali su i jutros u severnoj Kosovskoj Mitrovici. Radnici pravosuđa, koji su iz zgrade opštinskog i okružnog suda u Kosovskoj Mitrovici isterani dolaskom UNMIK-a i Kfora 1999.


Prevencija rodno zasnovanog nasilja u ruralnim područjima kroz inicijative mladih – IN Fondacija Prevencija rodno zasnovanog nasilja u ruralnim područjima kroz inicijative mladih » IN Fondacija\nPrevencija rodno zasnovanog nasilja u ruralnim područjima kroz inicijative mladih\nU proteklom šestomjesečnom periodu, organizaciji “Demokratski centar Nove Nade” iz Bosanske Otoke je odobreno da provodi aktivnosti i podržava grupe mladih inicijativa u sjevero-zapadnom dijelu BiH. Komunikacija sa ovom organizacijom je počela još prošle jeseni, dok su prve projektne aktivnosti su započete u aprilu 2015. godine, kad je projekat počeo sa pripremnim sastancima u 10 lokalnih zajednica u sjevero-zapadnoj BiH.\nOvim događajima je prisustvovalo više od 250 mladih, koji su tada upoznati sa projektom i problemom rodno zasnovanog nasilja. Onima koji su bili zainteresovani rečeno je da pošalju svoja motivaciona pisma, na osnovu kojih je za odabrano 27 mladih ljudi iz Prijedora, Ljubije, Sanskog Mosta, Drvara, Bosanskog Petrovca, Novog Grada, Bosanske Krupe, Otoke, Cazina i Velike Kladuse, za koje je organizovan trodnevni seminar u Bihaću.\nKao krajnji rezultat svih ovih aktivnosti, primljno je 19 aplikacija, od kojih je tročlana komisija, uključujući i predstavnika IN fondacije, na osnovu ranije utvrđenih kriterija, pozitivno ocijenila njih 15. Inicijative mladih će u narednom period početi sa implementacijom svojih projekata.


GRAD DONOSI STRATEŠKU ODLUKU U PROCESU STABILIZACIJE JKP ''STAN'' | Novi Sad\nPočetna stranica › GRAD DONOSI STRATEŠKU ODLUKU U PROCESU STABILIZACIJE JKP ''STAN''\nGRAD DONOSI STRATEŠKU ODLUKU U PROCESU STABILIZACIJE JKP ''STAN''\nNa konferenciji za novinare povodom aktuelne situacije u JKP ''Stan'' rečeno je da Grad Novi Sad intentzivno radi na pronalaženju najadekvatnijeg rešenja za stabilizaciju tog preduzeća i donošenju strateške odluke koja će biti u interesu zaposlenih, i građana Novog Sada. Događaju su prisustvovali pomoćnik gradonačelnika Novog Sada Adrijana Mesarović, član Gradskog veća za urbanizam i zaštitu životne sredine Mira Radenović, član Gradskog veća za upravu i propise Milan Đurić, direktor JKP ''Stan'' Ivan Radojičić i predsednik Sindikata zaposlenih u komunalno-stambenoj delatnosti Novog Sada Zoran Radosavlјević. Kako je rečeno, finasijski problemi u JKP ''Stan'' datiraju još iz perioda pre 2008. godine.\n- Još 2008. godine ''Stan'' je imao 800 miliona dinara duga prema različitim poveriocima, i pošto nije mogao samostalno da isplati dugovanja, 2015. godine pokrenut je prethodni stečajni postupak u tom preduzeću. Međutim, za Grad nije bio prihvatlјiv stečajni postupak, te je pokrenut postupak javno-privatnog partnerstva u cilјu očuvanja radnih mesta i obezbeđivanja nesmetanog rada preduzeća – naglasila je članica Gradskog veća za urbanizam i zaštitu životne sredine Mira Radenović. Kako je pojasnila Adrijana Mesarović, procenjeno je da stečajnim postupkom poverioci ne bi bili namireni ni u neznatnom procentu, a zaposleni bi bili neznatno namireni bez isplate otpremnina.\n- Uloženi su veliki napori da, i pored teške finansijske situacije, preduzeće izmiri deo obaveza koje su nasleđene, kao i one koje su nastale iz poslovanja, tako da su u celosti izmirili dug prema ''AIK banci'', i značajan deo potraživanja prema ''Komercijalnoj banci'' – kazala je Adrijana Mesarović. Prema njenim rečima, koncept javno-privatnog partnerstva je jedini zakonski okvir koji obezbeđuje dugoročno udruživanje te vrste, gde svako unosi najbolјe što ima, i gde je zaštićen javni interes. Nakon što je Komisija Vlade Republike Srbije dala pozitivno mišlјenje na predlog projekta javno-privatnog partnerstva za JKP ''Stan'', raspisan je otvoreni postupak javne nabavke za odabir partnera.\n- Zaklјučenju ugovora prethodila je najtransparentnija procedura u kojoj je svaki korak objavlјivan na potrtalu Javnih nabavki, i na sajtu JKP ''Stan'', a kompletan postupak je pratio građanski nadzornik koji nije imao ni jednu primedbu. Međutim, privatni partner nije ispunio svoju početnu obavezu, nije uplatio162 miliona dinara koji su trebali da budu upotreblјeni za namirenje dugova prema zaposlenima, te je ugovor raskinut – rekla je Adrijana Mesarović i dodala da je time Grad zaštitio javni interes i sprečio štetu po gradski budžet.\nDirektor JKP ''Stan'' Ivan Radojičić zahvalio se Gradu na zaštiti interesa preduzeća, i na kontinuiranoj podršci u procesu pronalaženja trajnog rešenja. U ime zaposlenih obratio se predsednik Sindikata zaposlenih u komunalno-stambenoj delatnosti Novog Sada Zoran Radosavlјević ističući da uz pomoć Grada i dobru volјu radnika, ''Stan'' može da prevaziće probleme, a tvrdeći da nijedno od preduzeća tog tipa na tržištu ne može bolјe da održava velike zgrade.\nNovi Sad, 9. avgust 2018. godine